qundao/data-zh-poetry huggingface dataset:
咸阳怀古
作者：梁潜
朝代：明

咸阳古帝宅，雉堞何崔嵬。积石隐雪色，金阙云中开。咸阳昔日称百二，函谷鸡鸣客如雾。秦王按剑叱风雷，天下诸侯尽西顾。三户萧条易水空，齐歌赵舞入秦宫。龙旗五丈金楼下，凤吹千门驰道中。璇霄阁道通天极，仙掌芙蓉正相直。月过文窗宝扇移，星临绣户妆奁密。绣户文窗拂采霞，黄山翠影绕宫斜。王孙挟弹雕台树，游女回舟绿岸花。岸花蹙绣连阡陌，十万朱门色相射。玉检登封贶岳灵，金炉铸冶销锋镝。风驰万国奉威声，四夷惕息敢横行？金汤千里扶王业，犹遣将军北筑城。可惜繁华不知极，三十六年如一日。楼船童女望蓬莱，玉琢轩窗五云色。童女成仙去不归，咸阳古堞空崔嵬。黄云卷雪城头路，城下行人叹落晖。
夜次沧州分韵得光字
作者：梁潜
朝代：明
体裁：古风

水净月华冷，露白秋风凉。击楫淩空宇，渺然递流光。斗柄已西揭，鸿雁亦南翔。笳管澈中夜，游子心慨慷。冉冉岁华迈，忽忽鬓已苍。幸此斟酌同，清赏安可忘。
太液晴波
作者：梁潜
朝代：明

蓬岛前头太液池，摇风漾日动涟漪。鱼龟已惯迎仙舫，鸥鹭应能识翠旂。著雨锦蕖开晓镜，拂烟翠柳曳晴丝。周人自昔歌灵沼，愿沐恩波一献诗。
宿南充
作者：梁潜
朝代：明
体裁：五言律诗

舟人相报语，宿处是南充。小豆繁秋实，归鸦护晚丛。江流通阆水，村酒胜郫筒。明日应无雨，滩声十里中。
宿长寿
作者：梁潜
朝代：明
体裁：七言绝句

雨晴石阪不生尘，池暖山青昼似春。荡桨小娃收晚钓，刲羊蜀客赛江神。
山水
作者：梁潜
朝代：明
体裁：七言绝句

山外清江江外沙，白云静处有人家。船头不是仙源送，那得飞来数片花。
巴东
作者：梁潜
朝代：明
体裁：七言律诗

几处人家绝似狙，倚空架屋火新余。峡中夜静天无月，滩口春深食有鱼。雨散阳台神女庙，乌啼东瀼榜人居。舟头伐鼓东风急，坐瞩奇峰翠满裾。
挽萧处士
作者：梁潜
朝代：明
体裁：古风

石火与电影，著日无留光。人生亦如此，念之良足伤。峨峨三尺坟，神殁形亦藏。东风吹草绿，草色何茫茫。返景不下烛，泉台夜何长。我有双明珠，掇赠何由将。
昔出
作者：梁潜
朝代：明
体裁：古风

昔出今早还，今还心独苦。惨惨中肠悲，哀哀泪如雨。反哺事中乖，万钟今何补！重重云中山，一一来时路。仰见慈乌翔，不知白日暮。谁能当此痛，大江浩东注！
春日言怀
作者：梁潜
朝代：明
体裁：古风

白日不可系，青春能几何。忽然一醉起，落花何其多。坐看东逝水，无复西流波。姬孔安在哉，黄绮亦蹉跎。感之忽不乐，涕泗双滂沱。
春日词
作者：梁潜
朝代：明
体裁：古风

杨柳鹅黄春短短，葡萄鸭绿银瓶暖。罗帏似有春风开，如此良辰郎不来。
暧翠轩
作者：梁潜
朝代：明
体裁：古风

层轩亦何幽，岩尧暧苍翠。前楹植松篁，方池罗菱芰。逶迤出丛薄，升高旷遐视。丹崖绚晨曦，碧涧凝颢气。遥遥睇双鹤，九皋闻清唳。何时始投簪，相与畅幽意。
正月六日观灵谷寺塔影奉和御制诗二首
作者：梁潜
朝代：明

菩提正觉超玄间，非空非有开禅关。三乘顿悟是非涂，慧力高等昆崙山。昆崙万仞倚天起，千派灵源走河水。一从释迦辞王家，当时如在化城里。念此群生溺爱河，谁能只手遏颓波。化身千亿入东土，神光瑞气昭弥罗。灵山遗迹久茫昧，复此重来属昭代。端严真相妙如如，圆通法戒行在在。定以生慧慧生空，六根净尽空慧同。胜缘妙果悟闻见，挥手可入堂奥中。遍历诸劫不能毁，缘此无始无本体。执想想生见空花，刹那之间万红紫。傍蹊巧趋易招惑，如蚕吐丝自徽纆。有目顾见佛日光，高照天下及万国。我皇化被极东西，遐迩来贡无或迷。象犀虎豹日交致，车渠火齐青玻璃。醴泉甘露降岩谷，嘉禾瑞卉何煜煜。皇心所眷不在兹，德惟馨香自芳馥。顷闻浮屠现毫光，大周八极细茫茫。又看倒影入虚室，从一空中遍长廊。诸相玲珑仅盈尺，阳乌阴兔会晨夕。走视稽颡众颠仆，千影俄散入千隙。玉刻芙蓉金作台，雕甍碧瓦无尘埃。鸾舆降幸时往来，龙章凤彩云间开。六丁守护百神绕，虹光腾烛天皎皎。由来佛法昌运符，旭日东升尘界晓。谁能解此妙圆觉，弹指可以超无学。沧江俄顷息暴流，水底摩泥光灼烁。旋来超至一事无，缘生起灭空华如。若沦贪著出遂禊，焉知自性同交芦。执持真妄不开演，浑似风烟相展转。自在那知兽踏沙，绸缪甘作蚕成茧。寻常安得竟生身，四法修行两便因。往来迅速无石壁，知慧善巧成陶轮。眼中何人最胜子，究竟真如微妙理。惟恐浮沤尼海观，空见云腾乌飞起。忆昔鹿苑道初成，大兴慈誓悟群生。万法无言宁可说，十方有耳皆闻声。灵山一去几经劫，多少无明成惑业。圣凡由此分两途，终始应知缠五叠。世人何幸见如来，祗园春暖昙花开。微心已入虚空藏，挥手直上光明台。如来前身释迦佛，说法曾住耆阇崛。西涉恒河度渺茫，东踰葱岭凌超歘。三十二相具庄严，一念清澄众善兼。五色金光晃千日，九秋玉鉴悬孤蟾。每向招提演空法，四百欢闻声飒霅。不论燥湿与蠕蠢，拔及升沉并鳞甲。浮屠倒影光陆离，巍峨楼殿相参差。多因摄受妙景出，巧夺造化神工为。温温彧彧窗间度，绚彩非烟亦非雾。画师缩手不敢图，墨客操觚岂能赋。春风淡荡春日妍，人间一界无诸天。生灵永乐普超济，翼我皇家万万年。
正月六日观灵谷寺塔影奉和御制诗二首·其一
作者：梁潜
朝代：明

菩提正觉超玄间，非空非有开禅关。三乘顿悟是非涂，慧力高等昆崙山。昆崙万仞倚天起，千派灵源走河水。一从释迦辞王家，当时如在化城里。念此群生溺爱河，谁能只手遏颓波。化身千亿入东土，神光瑞气昭弥罗。灵山遗迹久茫昧，复此重来属昭代。端严真相妙如如，圆通法戒行在在。定以生慧慧生空，六根净尽空慧同。胜缘妙果悟闻见，挥手可入堂奥中。遍历诸劫不能毁，缘此无始无本体。执想想生见空花，刹那之间万红紫。傍蹊巧趋易招惑，如蚕吐丝自徽纆。有目顾见佛日光，高照天下及万国。我皇化被极东西，遐迩来贡无或迷。象犀虎豹日交致，车渠火齐青玻璃。醴泉甘露降岩谷，嘉禾瑞卉何煜煜。皇心所眷不在兹，德惟馨香自芳馥。顷闻浮屠现毫光，大周八极细茫茫。又看倒影入虚室，从一空中遍长廊。诸相玲珑仅盈尺，阳乌阴兔会晨夕。走视稽颡众颠仆，千影俄散入千隙。玉刻芙蓉金作台，雕甍碧瓦无尘埃。鸾舆降幸时往来，龙章凤彩云间开。六丁守护百神绕，虹光腾烛天皎皎。由来佛法昌运符，旭日东升尘界晓。
正月六日观灵谷寺塔影奉和御制诗二首·其二
作者：梁潜
朝代：明

谁能解此妙圆觉，弹指可以超无学。沧江俄顷息暴流，水底摩泥光灼烁。旋来超至一事无，缘生起灭空华如。若沦贪著出遂禊，焉知自性同交芦。执持真妄不开演，浑似风烟相展转。自在那知兽踏沙，绸缪甘作蚕成茧。寻常安得竟生身，四法修行两便因。往来迅速无石壁，知慧善巧成陶轮。眼中何人最胜子，究竟真如微妙理。惟恐浮沤尼海观，空见云腾乌飞起。忆昔鹿苑道初成，大兴慈誓悟群生。万法无言宁可说，十方有耳皆闻声。灵山一去几经劫，多少无明成惑业。圣凡由此分两途，终始应知缠五叠。世人何幸见如来，祗园春暖昙花开。微心已入虚空藏，挥手直上光明台。如来前身释迦佛，说法曾住耆阇崛。西涉恒河度渺茫，东踰葱岭凌超歘。三十二相具庄严，一念清澄众善兼。五色金光晃千日，九秋玉鉴悬孤蟾。每向招提演空法，四百欢闻声飒霅。不论燥湿与蠕蠢，拔及升沉并鳞甲。浮屠倒影光陆离，巍峨楼殿相参差。多因摄受妙景出，巧夺造化神工为。温温彧彧窗间度，绚彩非烟亦非雾。画师缩手不敢图，墨客操觚岂能赋。春风淡荡春日妍，人间一界无诸天。生灵永乐普超济，翼我皇家万万年。
河清诗
作者：梁潜
朝代：明

河流浑浑，肇自古昔。横亘万里，潢污霆激。触乎昆崙，踔乎龙门。震掉奔腾，入乎无垠。惟皇圣明，百神效灵。汤汤蒲津，河流载清。始视其流，混漾弗定。若矿在镕，五彩辉映。厥既清矣，静影浮空。荣光上烛，煜乎溶溶。若挹而注，若涵而蓄。元气默融，太和潜漉。纤滓弗滞，渊乎若澄。千峰倒浸，湛乎若凝。蒲津之堧，几数万里。乌翔而回，鱼骇而逝。属时载旸，楫而咏之。祥飙庆云，荡潏无涯。观者如堵，闻于京师。京师髦倪，鼓舞孩嬉。列章帝庭，帝弗矜异。曰匪在兹，益惟寅畏。于惟河流，为地之纪。四渎之宗，五行之始。在昔皇祖，戡定万邦。惟兹河流，骏发其祥。我皇继统，旧章是则。河之清矣，如轨合辙。河之既清，万民以宁。万方毕来，物以阜成。顾兹河流，念我皇德。东渐西被，始自家国。皇之弘化，功迈三五。如彼河流，行地东注。河流浩浩，孰非皇仁。沦肌浃髓，品物皆春。河流洋洋，皇帝寿考。于万亿年，为民父母。
清风亭偶题
作者：梁潜
朝代：明
体裁：古风

危构郁岩尧，下俯千仞湍。清波既泓澄，层峰亦上千。玲珑绣户开，窈窕曲槛连。丹崖绚晨景，碧涧鸣芳泉。时还鼓轻舠，击楫溯回澜。微茫桃花源，灿烂芙蓉湾。撷芳掇蘅杜，结以蕙与兰。苍翠袭衣袂，馀香复缠绵。既与幽人偕，或随渔父还。安得谢尘鞅，相与终盘桓。
渔父辞剑图为胡学士题
作者：梁潜
朝代：明
体裁：古风

日落昭关暮烟紫，东望吴中一千里。江涛怒涌如雪山，我无羽翼高飞难。感君意气一回顾，度却洪波心更苦。腰间宝剑能语言，解赠向君肝胆露。丈夫相遇心相知，倾情倒意何所疑。穷途仓皇足悲嘅，此去道路犹险巇。水有蛟龙山有虎，知尔千愁复万虑。还君宝剑慎周防，荆门路断魂茫茫。
留重庆
作者：梁潜
朝代：明
体裁：七言律诗

地分巴蜀划乾坤，石作层城倚塞云。山势如龙通僰道，江流喷雪下荆门。绿槐旧驿嘶聪马，红叶悬崖啸暮猿。久客倦吟谋尽醉，提壶沽酒过黄昏。
畦居闲题
作者：梁潜
朝代：明
体裁：六言诗

药圃斜通石径，柳塘浅筑沙堤。渔唱有时门外，莺声只在林西。
秋夜曲·其一
作者：梁潜
朝代：明
体裁：七言绝句

月落河斜漏声涩，美人犹在闲阶立。陡觉风来罗袖寒，满池凉露荷花湿。
秋夜曲·其二
作者：梁潜
朝代：明
体裁：七言绝句

鹅黄短褙素罗裳，紫绣盘囊苏合香。深夜倚帘愁不寐，池头忽见睡鸳鸯。
秋阴
作者：梁潜
朝代：明

寒云将远空，叶落与飞鸿。汉苑秦陵外，凄凉是此中。
耕读轩
作者：梁潜
朝代：明
体裁：古风

君子贵不苟，尚志审厥初。所以居贫贱，嗜道每忘劬。羲农迹已远，至理幸未渝。晨兴荷耒往，暮还读其书。寸心苟有会，千载仰弗殊。邈矣汾水滨，悠悠鹿门居。愿言慎自勉，高情与之俱。
舟中偶成忆孟洁
作者：梁潜
朝代：明
体裁：七言律诗

南北东西不暂停，此身飘荡似浮萍。吟残细雨春愁尽，啼杀幽禽午梦醒。岷雪未消江最绿，巫云初散树偏青。当时别易今难会，望断长亭复短亭。
蟠龙山
作者：梁潜
朝代：明
体裁：古风

壮哉蟠龙山，势高淩青冥。嵯峨控梁益，幽森会神明。稍见雪山白，还望阳台青。清湍落危涧，散作万壑霆。平生磊砢怀，奔驰忽伶俜。
诚意堂为文江熊自诚作
作者：梁潜
朝代：明
体裁：古风

端居澹无营，反躬得至理。嗟惟方寸怀，万化从兹起。一念尚自欺，斜径荡无轨。皇皇先圣言，明明坦如砥。充之妙神化，率由自敬止。高堂既孔幽，图书积盈几。敛情息纷驰，虚襟谢尘累。深造苟弗渝，上达良在此。前哲日凋丧，顾予亦衰止。安得携孤桐，往访文江涘。
赋马台
作者：梁潜
朝代：明
体裁：古风

朔风猎猎尘沙起，塞草茫茫几千里。西楚无人识霸王，空有高台临泗水。想当西被秦兵时，诸侯膝行不敢窥。万金宝剑赤如电，麒麟锦带悬青丝。日光鳞鳞射银甲，赤骠乌骓相杂遝。帐中美人白玉榼，辕门壮士红锦帕。此时欢乐登高台，一览四方何壮哉！三秦自可塞汉路，咸阳气色如冷灰。岂知汉兵能楚歌，八千子弟竟蹉跎。芒砀王气成五彩，玉斗撞破当奈何！
过桂园柬澄心诸友
作者：梁潜
朝代：明
体裁：五言律诗

蹑屐冲山雾，褰裳拂涧霓。犹因馀兴在，稍觉宦情迷。晴麝眠芳谷，寒鳞跃锦溪。宁辞山路远，骑马已鸡栖。
过汉州
作者：梁潜
朝代：明
体裁：五言律诗

试问郫筒酒，荒城是汉州。野屯低草屋，江水散渠流。黑壤偏宜秫，黄芦不奈秋。共言王国近，未敢暂淹留。
述怀呈浏阳邑教周贞
作者：梁潜
朝代：明
体裁：古风

茅屋过疏雨，静夜闻江声。倦来不成寐，惆怅万里行。更阑烛屡换，酒浊杯复倾。偶然欢洽好，遂忘羁旅情。天明出门去，还望南山清。
送人作合瀛县
作者：梁潜
朝代：明
体裁：五言律诗

邳城东去路，何处是瀛洲。落木山容瘦，晴天海气浮。车轮应暂住，樽酒迭相酬。知尔才名盛，微邦不久留。
送刘源澄
作者：梁潜
朝代：明
体裁：古风

去年幽并行，今年幽并行。问君亦何为？岁岁入幽并。幽并古名都，山河壮王城。圣皇今龙飞，崇朝边境清。登彼黄金台，浩歌壶自倾。台下飞雪满，台上春风生。富贵何所望，壮游畅其情。安得复局促，闭户秋虫声。
送萧孟恒御史按广东道经故乡因托致家书
作者：梁潜
朝代：明
体裁：古风

豸冠何峨峨，绣衣亦煌煌。晨兴出都门，揽辔临周行。使节岂不荣，况乃还故乡。层楼俯丹溪，佳树含秋芳。宾亲远近至，列宴湛霞觞。凉风夜来起，露下忍沾裳。谅无凌风翮，遥望空徬徨。
集芳园
作者：梁潜
朝代：明
体裁：七言绝句

晦榴五月未开花，紫涧幽兰浅放芽。老子闲敲棋局罢，看儿喷水沈雏鸦。
题环秀山房
作者：梁潜
朝代：明
体裁：五言排律

闻说幽居好，青山四面看。远村如栗里，深谷拟王官。芍药开新坞，芙蓉满旧湾。水声晴作雨，岚气夏生寒。傍涧还栽竹，开畦更艺兰。池荷堪制佩，园箨可裁冠。载酒邀人饮，携琴扫石弹。闲情长自遣，世虑不相干。鹤唳青丘外，猿啼绿树端。何由过玉笥，清论罄交欢。
题赵文敏墨兰
作者：梁潜
朝代：明
体裁：古风

云凝湘浦寒，露下蘅皋晚。愿言结紫蕤，拂袂秋香浅。佳人翳彩鸾，九招不复返。为尔重多情，极目吴天远。
驺虞诗
作者：梁潜
朝代：明

于穆圣皇，绥怀兆民。端本自家，笃于周亲。恩沛义洽，如煦春阳。至和冲融，发为祯祥。祯祥伊何，厥惟驺虞。产于王国，惟皇德符。王驯致之，献于帝庭。素质玄章，云舒雾凝。帝乃观焉，爰戢其爪。爰言究之，践非生草。吁嗟驺虞，外何其威，内何其仁。匪苞而凤，匪角而麟。吁嗟驺虞，曷为来哉。王拜稽首，皇则召之。皇之仁民，沦肤洽肌。弘畅旁达，物以不疵。皇之孝友，本乎至性。万邦咸怀，物以类应。皇帝日俞，惟王信恭。王乃麟趾，奚必驺虞。皇帝曰吁，凡百在位。惟德召和，匪物其瑞。庶臣拜手，皇帝万寿。庆祥毕臻，德音是懋。
中秋答宁上舍寄怀
作者：梁炫
朝代：明

波漾冰盘上碧空，旅怀尊酒对孤蓬。四时月色唯今好，九十秋期此正中。断续笛声来远浦，两三鸿影度江枫。相思翘首天南北，坐对清光知与同。
初游飞来寺
作者：梁炫
朝代：明

两崖丛霭翠氤氲，到访诸天挹紫氛。曲径树啼山寺鸟，几重门锁比邱云。泉穿僧舍涓涓细，松带昙香隐隐闻。欲坐法岩习禅寂，不堪回首夕阳曛。飞来梁寺倚峰头，福地今看岭外收。千嶂坐当青霭合，一江遥瞰碧湾秋。楼间帝子空留蜕，岩畔高僧忘狎鸥。处处名山瑶草满，荷衣迟缀赤松游。
初游飞来寺·其一
作者：梁炫
朝代：明

两崖丛霭翠氤氲，到访诸天挹紫氛。曲径树啼山寺鸟，几重门锁比邱云。泉穿僧舍涓涓细，松带昙香隐隐闻。欲坐法岩习禅寂，不堪回首夕阳曛。
初游飞来寺·其二
作者：梁炫
朝代：明

飞来梁寺倚峰头，福地今看岭外收。千嶂坐当青霭合，一江遥瞰碧湾秋。楼间帝子空留蜕，岩畔高僧忘狎鸥。处处名山瑶草满，荷衣迟缀赤松游。
即事
作者：梁炫
朝代：明

论交且勿笑陈馀，世态由来贵贱殊。陌上相逢不相识，匣中犹有旧来书。难凭结谊定黄金，一日须教一日新。用尽黄金便疏索，白头还是陌头人。
即事·其一
作者：梁炫
朝代：明

论交且勿笑陈馀，世态由来贵贱殊。陌上相逢不相识，匣中犹有旧来书。
即事·其二
作者：梁炫
朝代：明

难凭结谊定黄金，一日须教一日新。用尽黄金便疏索，白头还是陌头人。
小金山送黎秘书还朝
作者：梁炫
朝代：明

灵峰佳气郁，登览出岧峣。水带三城色，云连百粤遥。烟萝回曲径，梵刹逼层霄。未尽参禅意，张帆趁晚潮。
招饮朝阳岩
作者：梁炫
朝代：明

北海移尊觅胜游，朝晖浮动暮烟收。人从鸟道扪萝入，泉带雷声咽石流。古洞有碑苍藓合，閒云无伴野僧留。湘江迥隔红尘远，谁识人间有十洲。
登飞来高处
作者：梁炫
朝代：明

登高直上最高峰，踏破烟岚路几重。山峭似当人面起，云生偏觉杖头浓。閒看株树巢归鹤，坐拾昙花制毒龙。翘首九阍何处是，自怜疏散类云踪。
立秋先一日写怀
作者：梁炫
朝代：明

闻说江枫动素商，天涯羁旅正茫茫。片帆鲈鲙乡心动，八载松楸客梦长。今夕不消愁酷暑，明朝应得试新凉。莫将旧绪萦秋况，且逐征鸿过楚阳。
过徐太岩池馆
作者：梁炫
朝代：明

徐卿台榭郡衙东，忆昔招游兴未穷。一自蕖荷凋肃露，漫令罗幌怯西风。不悲悬磬频司马，藉有遗书附阿戎。此日陇头留剑后，可堪回首夕阳东。
邸中答友人
作者：梁炫
朝代：明

闭门短发日萧搔，湖海风尘染素袍。自笑懒于嵇叔夜，寒暄久矣负山涛。
寄刘广文
作者：梁煌晰
朝代：明

刘向传经愿不违，海阳芹藻有光辉。苏湖二代吾何有，邹鲁诸生谁与归。绛帐笙歌聊自适，春盘苜蓿顾应肥。莫嫌官冷淹黄绶，暂借毡堂伴綵帏。
寄参藩张五若
作者：梁煌晰
朝代：明

藩堂家世本司空，表里山河节制同。远在天涯贪想像，五云长护广陵宫。浔江使者西征日，僚部蛮官习汉歌。乞得玉皇香案吏，佩环清响落牂牁。昆崙阙下是邕州，故垒新添风度楼。五夜月明清啸处，浮云隔断楚江头。
寄参藩张五若·其一
作者：梁煌晰
朝代：明

藩堂家世本司空，表里山河节制同。远在天涯贪想像，五云长护广陵宫。
寄参藩张五若·其三
作者：梁煌晰
朝代：明

昆崙阙下是邕州，故垒新添风度楼。五夜月明清啸处，浮云隔断楚江头。
寄参藩张五若·其二
作者：梁煌晰
朝代：明

浔江使者西征日，僚部蛮官习汉歌。乞得玉皇香案吏，佩环清响落牂牁。
寄李烟客黄逢吉
作者：梁煌晰
朝代：明

惜别时闻雁，思君正倚楼。月高帘不夜，风细树宜秋。影落千山远，声来九塞愁。频年羁客梦，曾否到罗浮。
挽袁莞沙少参
作者：梁煌晰
朝代：明

束发讲经术，斯文将在兹。自因憎薄命，不肯受人知。风雪藏书夜，泉台结梦思。谁怜后死者，生事欲何为。
有赠
作者：梁煌晰
朝代：明

有美青丝白玉骢，裙拖烟草望来空。因风吹入霜林去，一带山光匹练中。
赠黄医士
作者：梁煌晰
朝代：明

东郭悬壶百尺楼，羽人何处不丹邱。自从勾漏为臣仆，更向华阳定去留。千顷波光生井灶，半帘春色自罗浮。功成自见骖鸾鹤，长啸空山明月秋。
初冬过集齐枢先生山亭
作者：梁燧
朝代：明

渔蓑还带旧诗囊，共过东篱径有霜。拂石地如仙子宅，开樽人惹令公香。云笼疏树啼幽鸟，亭倚孤峰隐夕阳。别去柴关应莫掩，问奇重拟到山堂。
寄黄凤滩先生
作者：梁燧
朝代：明

三城忆别几星霜，杖履今闻在故乡。缃帙一床经御赐，炉烟双袖旧含香。窗环翠色滩声近，楼倚青山石榻凉。何日问奇还载酒，收将烟月入奚囊。
山殿秋居和端止上人
作者：梁燧
朝代：明

树古秋声隐上方，白云缭绕护虚堂。钟残山殿蝉初咽，叶落空林径满霜。窗冷放参僧过午，月明趺坐石为床。吟踪也罕来城市，几度寻幽到竹房。
春夜闻子规
作者：梁燧
朝代：明

归去何劳枝上喧，春残疑是怨黄昏。声凄几动离人恨，肠断空思望帝魂。芳树夜深啼有血，孤窗初听月添痕。谁云地气南方至，愁向东风不可论。
村居
作者：梁燧
朝代：明

烟舍溪南薜荔垣，云深樵径绕荒村。桥通花坞閒栽药，人着荷衣自灌园。纤月夜窥萝幌静，午衙初放蜜蜂喧。市朝见说红尘满，谁向花时访荜门。门对渔家傍竹开，长吟无事独登台。道心不为贫中减，诗债还怜病后催。谷口断云迷古路，窗前残雪点寒梅。野人机械何曾设，灌罢溪园带月回。
村居·其一
作者：梁燧
朝代：明

烟舍溪南薜荔垣，云深樵径绕荒村。桥通花坞閒栽药，人着荷衣自灌园。纤月夜窥萝幌静，午衙初放蜜蜂喧。市朝见说红尘满，谁向花时访荜门。
村居·其二
作者：梁燧
朝代：明

门对渔家傍竹开，长吟无事独登台。道心不为贫中减，诗债还怜病后催。谷口断云迷古路，窗前残雪点寒梅。野人机械何曾设，灌罢溪园带月回。
游崆峒岩和洪邑侯韵
作者：梁燧
朝代：明

隰隰平原绿水洲，亭亭丹谷白云浮。一区石室天犹隘，四壁苍苔境自幽。溜滴玉虬常作雨，风和碧槛似凝秋。参差怪石空中现，断续繁花洞里收。径绕烟霞须着屐，情耽丘壑独披裘。听来钟鼓惊人响，多少清音纪胜游。
偶作
作者：梁玉姬
朝代：明

忆郎瞥见在春郊，欢极轻将翠袖招。近觑庞儿原不是，羞生双颊晕难消。
题罗浮合掌岩高数百丈
作者：梁珍
朝代：明

嶙峋怪石耸仙山，礼尽诸天肯信顽。欲證三生归佛国，漫参二体破尘寰。池边洗衲苔侵袖，壁上蒸霞暮掩关。翘首巨灵堪仰止，寻常丘壑自应删。
神符岩
作者：梁瑜
朝代：明

白头未尽登临兴，最爱神符远俗埃。松石转阴移客坐，山花含笑傍人开。一行白鹭云间绕，两袖青风天上来。王霸古今浑瞬息，等闲寻乐重衔杯。
泊峡山游飞来寺
作者：梁直
朝代：明

寻真直上半云亭，曲径花深路窈冥。人献旧环猿啸雾，僧敲清磬石谈经。色身未了三生劫，功业无成两鬓星。欲任招提结香火，逍遥福地可忘形。
送李邑侯报政入都
作者：梁直
朝代：明

翩翩凫舄向京华，百里河阳已遍花。遗爱甘棠瞻使节，攀辕江岸阻仙槎。伫看玉鼎调黄阁，行见芳名罩绛纱。圣代即今勤侧席，六符瑞应在君家。
梅庵为龙溪吴逑赋
作者：梁穗奇
朝代：明

植梅潇洒称庵居，铁干冰花雪里舒。风细暗香来几席，月明疏影上琴书。诗成东阁春晴远，酒醒罗浮晚梦馀。泉石主人贞志操，岁寒心事复谁如。
梦草庵为余诗琼赋
作者：梁穗奇
朝代：明

书阁残吟掩楮帷，黑甜酣致兆多奇。烟光染罽迷庄蝶，春思因风达谢池。缥缈柔香偏淡处，悠扬嫩翠正深时。家儿且莫䰙茶臼，待得醒来定有诗。
送黄铦归黄田
作者：梁穗奇
朝代：明

才得相逢又别离，况当寒食禁烟时。东风祖席花前酒，春色归途马上诗。黄叶村深云树合，青山径仄雨萝垂。遥知此后频相忆，梁月窥窗意独驰。
野步
作者：梁穗奇
朝代：明

随意飘飘放杖藜，望中春色入新题。峰峦水拥云千顷，野径青回雨一犁。振锡僧归疏竹寺，唤船人隔落花溪。幽禽可是曾相识，飞过芳林唱复啼。
姑射晴岚
作者：梁纲
朝代：明
体裁：七言绝句

姑射仙人去不归，满山冰雪尚依微。寻仙几度无消息，独有岚光对夕晖。
初冬过诃林寺净隐禅房
作者：梁绍曾
朝代：明

地僻玄冬昼掩扃，山僧长诵法华经。碑传晋代苔空没，界入弥天草自灵。幡影近从孤塔动，钟声还就上方听。乘酣共倚菩提树，岁久霜残尚带青。
元夜命酌终南山水天炼师于海珠信宿赋此
作者：梁绍裘
朝代：明

共道珠江钜且圆，何如罔象得遗玄。骊龙戏去浮波上，神女擎来献佛前。屹立狂澜标亿劫，平开胜概入诸天。乾坤幻境浑如此，弱水三山恰并传。自性本来无执著，为仙为释更为儒。乍看卓锡依珠寺，须信栖神上玉都。苦海波涛原浩浩，觉城色相本无无。大千世界河沙数，尽入如来一黍珠。石龙浩劫度何年，岛屿中流别表天。灯火冲霄欢海若，星河留月醉神仙。国开极乐吾能到，梦入华胥尔觉先。一颗摩尼眇珠黍，三千世界本完全。
元夜命酌终南山水天炼师于海珠信宿赋此·其一
作者：梁绍裘
朝代：明

共道珠江钜且圆，何如罔象得遗玄。骊龙戏去浮波上，神女擎来献佛前。屹立狂澜标亿劫，平开胜概入诸天。乾坤幻境浑如此，弱水三山恰并传。
元夜命酌终南山水天炼师于海珠信宿赋此·其三
作者：梁绍裘
朝代：明

石龙浩劫度何年，岛屿中流别表天。灯火冲霄欢海若，星河留月醉神仙。国开极乐吾能到，梦入华胥尔觉先。一颗摩尼眇珠黍，三千世界本完全。
元夜命酌终南山水天炼师于海珠信宿赋此·其二
作者：梁绍裘
朝代：明

自性本来无执著，为仙为释更为儒。乍看卓锡依珠寺，须信栖神上玉都。苦海波涛原浩浩，觉城色相本无无。大千世界河沙数，尽入如来一黍珠。
初冬过诃林寺净隐禅房
作者：梁绍裘
朝代：明

莲社风流尚可寻，壶觞应拟就东林。旃檀岁久香犹积，薝卜霜凋草半侵。五蕴尽从尘外断，三车还听夜来深。相逢更问无生偈，一卧青山任陆沉。
小金山送黎秘书还朝
作者：梁绍裘
朝代：明

魏阙瞻天近，灵洲话别初。引杯兰气合，临眺佩声徐。雅韵端明在，高风秘阁馀。由来芳草意，挂席莫踟蹰。
文笔峰
作者：梁绍裘
朝代：明

毓秀分明五指连，孤高雄峙斗牛前。词臣视草金闺晓，学士封题紫阁年。述作千秋藏石室，峥嵘常日带绯烟。非关梦彩方能赋，赓和长依尺五天。
浮邱社怀赵太史
作者：梁绍裘
朝代：明

浮邱真境久堙芜，古径重开蒋大夫。楼挹山光临睥睨，窗含灵气接虚无。中朝大雅风流远，千载高贤胜事俱。遂使至尊劳顾问，忍分廊庙与江湖。白社孤楼引望频，于今学士掌丝纶。洞云尚带宫袍色，峰日犹悬馆阁春。鹤驭飙轮仙客迥，銮坡天阙帝臣亲。江南处处多芳树，得似甘棠覆缙绅。
浮邱社怀赵太史·其一
作者：梁绍裘
朝代：明

浮邱真境久堙芜，古径重开蒋大夫。楼挹山光临睥睨，窗含灵气接虚无。中朝大雅风流远，千载高贤胜事俱。遂使至尊劳顾问，忍分廊庙与江湖。
浮邱社怀赵太史·其二
作者：梁绍裘
朝代：明

白社孤楼引望频，于今学士掌丝纶。洞云尚带宫袍色，峰日犹悬馆阁春。鹤驭飙轮仙客迥，銮坡天阙帝臣亲。江南处处多芳树，得似甘棠覆缙绅。
游海珠寺
作者：梁绍裘
朝代：明

何年栖觉树，此地傲沧波。三悟超空界，群生溺爱河。石龙馀赞叹，瑶岛谩经过。何似心珠妙，圆明照大罗。
过梅岭
作者：梁绍裘
朝代：明

名相当年谁伯仲，杜房姚宋若为俦。韶阳俎豆瞻依切，唐代仪刑感慨收。功在梅关标绝巘，忠垂金鉴照千秋。古今岭表多贤俊，请看南邦第一流。
金鸡岭
作者：梁绍裘
朝代：明

丹梯万仞紫云横，峰号金鸡玉削成。似报阳乌升海岳，已知春色满蓬瀛。恰随威凤仪虞世，不数灵祠祀汉京。太史只今调玉烛，山椒还见泰阶平。
马鞍冈
作者：梁绍裘
朝代：明

岐峰联络自依依，甲第连云映翠微。名借玉鞍骖帝乘，势如天马巩皇畿。高瞻日驭朋三寿，近接房星御六飞。嵩岳钟灵申甫出，古今人物转相辉。
登小孤山亭子
作者：梁绍辉
朝代：明
体裁：七言律诗

飞亭结构半山隅，云影天光入画图。清涨九江吞汉沔，高标孤柱限荆吴。风来舟楫敧危疾，云暗鱼龙变化殊。独倚画阑吟不尽，白云飞处寸心孤。
元日
作者：梁绍震
朝代：明

风高千户晓，云静九天开。把酒聊随俗，占年一上台。野梅催岁色，好鸟唤春来。坐看江潭父，得鱼吹笛回。
寄怀丛桂社中诸子
作者：梁绍震
朝代：明

惜别春吟少，神交夜梦多。六年三黜后，一日五噫歌。鸡黍堪同约，羊求可并过。蓬蒿满幽径，其奈美人何。
登飞来寺
作者：梁绍震
朝代：明

满眼红尘苦不开，抠衣聊此暂徘徊。云山叠叠安禅地，花雨重重说法台。古洞旧传猿化去，残碑犹记寺飞来。苍茫往事俱成幻，落日凭栏思转哀。
秋兴
作者：梁绍震
朝代：明

梧桐飞叶帝城隈，正是寒期素节催。玉女吹霜摇碧落，仙人擎露在蓬莱。时闻作赋凌歊馆，追忆相从戏马台。晋宋风流俱寂寞，登临怀抱向谁开。
经灵洲山
作者：梁绍震
朝代：明

金山山月下，清夜洞门开。说法林猿听，焚香野鹤回。欲寻苏学士，更上妙高台。怅望情何极，难将客思裁。
赠萧良有良誉赴春官
作者：梁绍震
朝代：明

双凤翩翩薄汉飞，九苞殊色占文辉。大苏逸调天成独，小阮高华世所稀。入眼已知呈白璧，点头行复见朱衣。上林春色鲜如锦，同趁花香近紫薇。
送丁山人游粤西
作者：梁绍震
朝代：明

家住飞云最上头，别君长笑出罗浮。吴松不入山人梦，辽鹤常随野客游。彩笔浪吟虚白社，黄金买醉倚青楼。玉姬歌罢无持赠，采采芙蓉八月秋。
书家信后寄弟絅
作者：梁绘
朝代：明

雁影愁分久，鱼缄愧覆迟。语多频续纸，情至竟无诗。宦况萦心绪，离怀感鬓丝。君须重努力，莫负盛年时。
庾楼
作者：梁绘
朝代：明

一时佳兴与人同，千古高楼矗碧空。锁钥尚严天险外，箜篌无复月明中。秋惊野鹤寒寻梦，浪拥江豚夜拜风。玉麈埋尘名胜在，几回搔首晋西东。
拔秧
作者：梁绘
朝代：明

栽秧复拔秧，拔秧去恶草。恶草碍良苗，芟除故宜早。
暮春即事
作者：梁绘
朝代：明

政暇春江暮，官閒吏渐稀。黄庭摹旧拓，白袷试新衣。对酒惜花落，捲帘惊蝶飞。举头天欲语，云气助山巍。
秋望
作者：梁绘
朝代：明

暮烟横郭远，返照入江虚。独倚孤篷外，秋山红叶初。
秋江夜泊
作者：梁绘
朝代：明

苦绪离怀静夜分，素琴聊以抚湘君。一天江色鱼吞月，万里秋声雁入云。静悟宦场官亦梦，力攻愁垒酒能军。维舟未觉依山树，落叶萧萧不可闻。
行行复行行
作者：梁绘
朝代：明

行行复行行，丈夫志四方。讵敢念离别，而遗君子伤。晨兴掩妆镜，为君理轻装。呼邻沽美酒，携手上高堂。晋卮双寿母，欲语神先怆。姑视妾如女，妾视姑如娘。奉姑勤妇事，如女依娘傍。三千主中馈，羹饭娱姑嫜。所忧在白发，畏子摧肝肠。行行复行行，驱车陟高冈。袅袅堤边柳，阴阴陌上桑。送君自此归，相思今日长。
野话
作者：梁绘
朝代：明

偶逢野老向瓜棚，瓦钵盛茶话月明。坐久不知衫袖湿，半天凉露落无声。
五马行春
作者：梁继
朝代：明

五马临流趁晓行，一腔春思总民情。沙堤重筑苍莓合，岸竹新栽绿影横。水向春江循故道，鸟来秋陇啄馀粳。磨崖不尽刊功德，野老桑阴口自鸣。
赠黎去瑕师
作者：梁继
朝代：明

道心正直殊时俗，老屋倾攲有古风。一种鬓毛春雪白，五车经史夜灯红。
六朝清隐为潘淇园社长寿
作者：梁继善
朝代：明

鸣阳高处隐相招，雅有声诗叶帝韶。青玉倚将天外案，白云持向日边谣。盟齐二仲矜千古，毫战双锋殿六朝。一自银河龙剑后，精华容与醉丹霄。
南阳道中
作者：梁继善
朝代：明

作客已堪怜，春光复眼前。陇头浮麦浪，堤上散榆钱。旅况鹃声出，乡心马首悬。苍林如可度，吾欲问归船。
蝶恋花·春景
作者：梁继善
朝代：明
体裁：词

野草含烟铺紫陌，海燕来时，芳径多凝碧。影月低枝渐渐侧，惜花微雨轻轻滴。静掩朱扉春院寂，芍药栏边，睡起娇无力。宿鸟不须寻比翼，有人独倚闲亭北。
过峡江
作者：梁继善
朝代：明

曾过雪浪当残腊，今见东风吹绿苔。峡出清冰浮玉去，江衔炎日荡金回。真人试剑仍留石，高士垂竿尚有台。作客经年重怀古，不堪蒲节又相催。
过沛上
作者：梁继善
朝代：明

京国驰驱道，悠悠客子情。大风吹四野，王气隐孤城。舍远云偏白，丛深日碍明。徘徊策羸马，愁逐畏途生。
采石矶
作者：梁继善
朝代：明

寂寂江南采石矶，凭高一望思依依。潮回捉月人何去，烟冷凌风客不归。帆挂天门看缥缈，树迷京口故霏微。閒情莫向空亭问，妒杀蛾眉几夕晖。
吊何梅陂
作者：梁继灏
朝代：明

壮岁曾游京国边，春风拂袖早归田。观梅兴拟林和靖，饮酒怀同李谪仙。仁孝未酬萱草德，梦魂先别鹤鸰原。不堪回首龙池岸，古木寒烟化杜鹃。
朝觐谢恩诗三首
作者：梁继灏
朝代：明

凤阙龙楼插汉高，清明朝会集英豪。山呼万岁还丹辗，班蹙千官拜衮袍。红日光中承御诏，紫霞深处宴蟠桃。醉来自觉沾恩重，尽把新词付彩毫。九重漏彻动晨钟，万国衣冠正会同。拜舞影摇三殿外，胪传声度五云中。御台赐酒羔羊白，绣衮绚霞宫锦红。惟有侍臣才思捷，连篇献赋敌扬雄。庭燎摇光双凤阙，布衣直上九重天。方逢海澨朝宗日，正是番蛮入贡年。万国讴歌归圣化，群黎鼓舞乐乾元。草茅贱士观光处，朝退从容漫著鞭。
朝觐谢恩诗三首·其一
作者：梁继灏
朝代：明

凤阙龙楼插汉高，清明朝会集英豪。山呼万岁还丹辗，班蹙千官拜衮袍。红日光中承御诏，紫霞深处宴蟠桃。醉来自觉沾恩重，尽把新词付彩毫。
朝觐谢恩诗三首·其三
作者：梁继灏
朝代：明

庭燎摇光双凤阙，布衣直上九重天。方逢海澨朝宗日，正是番蛮入贡年。万国讴歌归圣化，群黎鼓舞乐乾元。草茅贱士观光处，朝退从容漫著鞭。
朝觐谢恩诗三首·其二
作者：梁继灏
朝代：明

九重漏彻动晨钟，万国衣冠正会同。拜舞影摇三殿外，胪传声度五云中。御台赐酒羔羊白，绣衮绚霞宫锦红。惟有侍臣才思捷，连篇献赋敌扬雄。
赠龙津渔逸
作者：梁继灏
朝代：明

龙津景概即蓬瀛，中有高人乐隐情。风月一竿忘宠辱，烟波两岸为逢迎。歌声唱彻云凝野，笛韵吹馀月满庭。只恐九重来远猎，龙车冲散惊鸥盟。
九日马董二茂才邀饮东园
作者：梁维栋
朝代：明

万里无家遥作客，两君有约共登台。令从白帝供秋色，笑向黄花入酒杯。发短不须嫌落帽，兴长偏喜傍多才。任教寒雨催诗急，赋就龙山未拟回。
促袁柱石过顾
作者：梁维栋
朝代：明

去年频共酌，此日不相过。一水原非隔，扁舟汝自磋。冠裳虽暂改，意气近如何。世事君知否，浮云晚更多。宛宛新醪熟，依依旧客过。倾予一斗酒，销却几沉疴。归棹风云急，绨袍情绪多。定期同信宿，剧有遏云歌。
促袁柱石过顾·其一
作者：梁维栋
朝代：明

去年频共酌，此日不相过。一水原非隔，扁舟汝自磋。冠裳虽暂改，意气近如何。世事君知否，浮云晚更多。
促袁柱石过顾·其二
作者：梁维栋
朝代：明

宛宛新醪熟，依依旧客过。倾予一斗酒，销却几沉疴。归棹风云急，绨袍情绪多。定期同信宿，剧有遏云歌。
偕冯茂才八人重游碧云岛
作者：梁维栋
朝代：明

西郭峰高俨画图，青莲石壁倚虚无。龙归云锦泉中出，雨过风涛树杪呼。九节昔曾餐紫洞，八公今复对芳湖。振衣更挹天浆去，恐触烟霞片片孤。
其三为诸同人解嘲
作者：梁维栋
朝代：明

奉召驱驰敢惮癯，翻怜疏陋一寒儒。服官多负当年学，报国还期尔日图。筋力尚堪跨汉马，觐朝未易化双凫。漫言渭水钓璜叟，五羖犹闻秦大夫。
别苏年丈归鼍阳
作者：梁维栋
朝代：明

秋风飒飒动京华，犹带吴江万里槎。剪烛共谈燕市事，解貂同醉秣陵花。梅开庾岭初含雪，雁入鼍阳晚带霞。莫讶分襟横涕泪，依刘王粲忽思家。
北鲜竹睹竹于良乡壁绘题之
作者：梁维栋
朝代：明

谁将墨笔写琅玕，壁上风生五月寒。莫是南方师品格，故传秀色入长安。
十日李将军邀饮东园
作者：梁维栋
朝代：明

潇潇寒雨洒城头，郭里谁同拄杖游。万里关山桑柘远，一区岸帻菊花秋。问奇恰喜玄亭近，咏雪正怜竹径幽。酒罢看剑星欲动，还从大树卜封侯。
又七律
作者：梁维栋
朝代：明

百年胜地隐鼍㟲，谁创禅扉坐涅槃。花尽空飞慈雨湿，石阶林立法云团。尼珠吐月千山炯，仙梵随风万壑寒。一叩玄关尘梦醒，将心何处更求安。
又七律
作者：梁维栋
朝代：明

经世惟君第一流，蓟门翘首意悠悠。三都佳丽归词笔，万里风云拥去舟。长剑直从天外指，至言多在殿中收。休嗟白璧逢时晚，正是鸣珂报主秋。
又代浙江李咸峰年丈一首
作者：梁维栋
朝代：明

荒城人倚白云边，不见宸游别殿年。芳草愁迷驰辇道，雨花空落讲经筵。龙蟠台北开晴螮，鸟下湖南起暮烟。最是长堤杨柳色，无关兴废自依然。
台城怀古
作者：梁维栋
朝代：明

玉辇金宫不复游，柳园草色满城头。疏钟鸟雀当今夕，画角旌旗记往秋。雨散天花无讲席，山含翠黛独登楼。伤心莫问前朝事，落日荒台野水流。
城西野望
作者：梁维栋
朝代：明

满目蘼芜落雁边，吴王城外水连天。几家茅屋穿青雨，千树垂杨拂白烟。别浦参差归社道，空江来往趁潮船。山川依旧人非昔，独对高冈思惘然。
壬申中秋龙弟见寄和之
作者：梁维栋
朝代：明

处处飞觞待月明，一年好景此宵评。浮云乍改须臾色，天地终留永夜清。蒲馆师生称赏集，梁园旧好恨难并。清辉顿有南来雁，能带新诗问弟兄。
大小二姑志作孤
作者：梁维栋
朝代：明

大姑山接小姑娇，玉树江枫翠黛摇。野史虚添双烈传，仙灵真锁万宗朝。妆前日月乾坤远，海上蓬瀛意念消。寄语秦楼云外客，漫劳此地忆吹箫。
天霄大雪寄诸旧好
作者：梁维栋
朝代：明

天时人事日相并，鳌炬光从雪里明。节序不殊乡国异，雁鸿迢递梦魂惊。倚楼偏切思家泪，弹铗谁怜游客情。中夜凄凉心欲折，故人何以解愁情。
奉旨回任途中寄同学诸友
作者：梁维栋
朝代：明

承恩策马出都城，回首南天歌友生。讲学同倾肝胆话，论交时笃弟兄情。鹳鳣有兆报杨氏，通塞还须问子平。驽蹇岂无千里用，盐车长御也难名。入觐天颜喜气豪，扬鞭载道晓鸡号。皇恩浩荡江河阔，圣德照回日月高。旅伴几无鲍叔友，衾寒谁赠范生袍。归来得聚同堂乐，知己相逢惜二毛。
奉旨回任途中寄同学诸友·其一
作者：梁维栋
朝代：明

承恩策马出都城，回首南天歌友生。讲学同倾肝胆话，论交时笃弟兄情。鹳鳣有兆报杨氏，通塞还须问子平。驽蹇岂无千里用，盐车长御也难名。
奉旨回任途中寄同学诸友·其二
作者：梁维栋
朝代：明

入觐天颜喜气豪，扬鞭载道晓鸡号。皇恩浩荡江河阔，圣德照回日月高。旅伴几无鲍叔友，衾寒谁赠范生袍。归来得聚同堂乐，知己相逢惜二毛。
子夏读书处
作者：梁维栋
朝代：明

千山万壑碧云堆，中有前贤读书台。下马趋亭瞻拜肃，西河派出洛河开。
官舍十咏
作者：梁维栋
朝代：明

南人遥北仕，风景实堪怜。秋季已飞雪，春残尚拥棉。无鱼堪抚铗，有雁不传笺。麦饭何曾惯，加餐强度年。穷达由天定，卑高莫浪提。浮云千古事，巧宦一醯鸡。乡远盼鸿度，塞连惊马嘶。近闻蜀奏凯，聊得慰卑栖。讼稀忘剖折，俸薄亦虚餐。醉卧慵开眼，閒行懒戴冠。移花看蝶舞，买石得云团。且自从心乐，学黄又学韩。官微牛马走，何日不风烟。鸡肋贫随我，乌飞老趁年。著书费目力，贳酒引情颠。早作归欤计，高楼得稳眠。吏书怕免楫，高士许相过。董思天人析，马材纪传多。诗题同点笔，醉后各狂歌。客退无馀事，呼童种绿莎。庭闲便坐卧，袒裼获如如。出郭车为枕，回衙头任梳。发皤真觉老，骨劲漫长吁。三考千馀日，低腰未拟除。客至频相笑，借书充栋梁。问余何苦读，稽古得愁忘。初度思春酒，故人隔远乡。斯游真拘束，不似昔年狂。登临神欲往，物色目常撄。沙苑蒺藜美，草桥枸杞明。政闻便告假，路僻少逢迎。华岳莲花迥，凭谁引我行。展历看除日，终年损道心。戴难带雪访，杜鲜惊人吟。两度叨知篆，三季未买琴。白头犹逐逐，已觉错弥深。疏钟惊晓梦，底事颇关心。愁见鸦鸣树，怕闻杵击砧。临池常冻冷，镊鬓久霜侵。何日鳌山里，眠云抱膝吟。
官舍十咏·其一
作者：梁维栋
朝代：明

南人遥北仕，风景实堪怜。秋季已飞雪，春残尚拥棉。无鱼堪抚铗，有雁不传笺。麦饭何曾惯，加餐强度年。
官舍十咏·其七
作者：梁维栋
朝代：明

客至频相笑，借书充栋梁。问余何苦读，稽古得愁忘。初度思春酒，故人隔远乡。斯游真拘束，不似昔年狂。
官舍十咏·其三
作者：梁维栋
朝代：明

讼稀忘剖折，俸薄亦虚餐。醉卧慵开眼，閒行懒戴冠。移花看蝶舞，买石得云团。且自从心乐，学黄又学韩。
官舍十咏·其九
作者：梁维栋
朝代：明

展历看除日，终年损道心。戴难带雪访，杜鲜惊人吟。两度叨知篆，三季未买琴。白头犹逐逐，已觉错弥深。
官舍十咏·其二
作者：梁维栋
朝代：明

穷达由天定，卑高莫浪提。浮云千古事，巧宦一醯鸡。乡远盼鸿度，塞连惊马嘶。近闻蜀奏凯，聊得慰卑栖。
官舍十咏·其五
作者：梁维栋
朝代：明

吏书怕免楫，高士许相过。董思天人析，马材纪传多。诗题同点笔，醉后各狂歌。客退无馀事，呼童种绿莎。
官舍十咏·其八
作者：梁维栋
朝代：明

登临神欲往，物色目常撄。沙苑蒺藜美，草桥枸杞明。政闻便告假，路僻少逢迎。华岳莲花迥，凭谁引我行。
官舍十咏·其六
作者：梁维栋
朝代：明

庭闲便坐卧，袒裼获如如。出郭车为枕，回衙头任梳。发皤真觉老，骨劲漫长吁。三考千馀日，低腰未拟除。
官舍十咏·其十
作者：梁维栋
朝代：明

疏钟惊晓梦，底事颇关心。愁见鸦鸣树，怕闻杵击砧。临池常冻冷，镊鬓久霜侵。何日鳌山里，眠云抱膝吟。
官舍十咏·其四
作者：梁维栋
朝代：明

官微牛马走，何日不风烟。鸡肋贫随我，乌飞老趁年。著书费目力，贳酒引情颠。早作归欤计，高楼得稳眠。
宴诸年丈鸡鸣寺松岛
作者：梁维栋
朝代：明

把酒看花倚翠微，流莺声彻柳依依。座间云过青留榻，石上苔生紫湿衣。聚久肯忘怀落月，兴长犹自怨斜晖。老僧忽起钟声入，远至松林送客归。
少陵墓
作者：梁维栋
朝代：明

细看多冢泪堪流，贵贱贤愚总一丘。惟有少陵碑五尺，荐蘋未遂意悠悠。醉浮汉水梦魂飞，曾否归茔傍帝畿。但得口碑传道路，不须询冢是耶非。
少陵墓·其一
作者：梁维栋
朝代：明

细看多冢泪堪流，贵贱贤愚总一丘。惟有少陵碑五尺，荐蘋未遂意悠悠。
少陵墓·其二
作者：梁维栋
朝代：明

醉浮汉水梦魂飞，曾否归茔傍帝畿。但得口碑传道路，不须询冢是耶非。
山阁杂咏
作者：梁维栋
朝代：明

小阁虚窗入远山，苍松修竹递相关。天风一振龙鳞动，何处吹箫引凤还。辟园近阁欲移花，勿漫乘春且种瓜。每爱生平能解事，岂图清玩酒杯誇。参天榕树绿婆娑，拥砌名花五色多。恨少悬珠如斗大，春来急植树波罗。晚植蕙兰称赏心，疏茎密叶翠阴阴。倚琴香扑朱弦蔼，充袂芳传岁月深。芰荷一出压群芳，翠盖亭亭度晚凉。虚直清同三大道，错将颜色拟张郎。珍重藏名世所嘉，瑞香忒自擅声华。圣朝不瑞闲花草，纵有奇馨莫浪誇。蔷薇花好刺朋生，带得长春亦纵横。莫道锋芒无用处，屏藩今喜得干城。生平未暇评花品，今夏看榴兴不孤。一发丹葩朱寔出，始知渠是锦衣图。合欢花开晚色饶，光趁明月客怀消。相逢且作通宵醉，后夜合离未可料。结客囊空强自宽，故移金橘傍阑干。世人只羡黄金好，质有真金可静看。谁言茉莉香无姿，国色常兼白雪奇。假使温公不喜插，也须笑折两三枝。蒌青带露覆墙端，叶叶云舒仙掌看。客至传槟恣小摘，大官不羡蔗浆寒。月桂奚自植人间，疑是嫦娥仙掌颁。高枝未许寻常折，留映上林供客攀。花名何事唤含笑，似笑才情久寂寥。惟有蟠桃能媚客，一枝红映压墙娇。清白原同太素质，艳浓即蹈色妆看。时人不识本来貌，倒把花光作粉团。编篱护菊株株秀，洁白红黄种种齐。岂为香颜多种取，岁寒梅竹得平题。最爱南枝傲雪材，雪深犹怯太阳来。梅能向日白如雪，不枉名为百花魁。接径培花意暂欢，那堪蓬草欺多端。惜花只令将蓬剪，谁道生机总一般。何生知我频载酒，宗弟爱兄亦命车。若欲草玄吾岂敢，幽谈拟敌十年书。飞飞玄鸟兼黄鸟，灼灼红花间白花。安得词人三五辈，共题花鸟纪年华。
山阁杂咏·其一
作者：梁维栋
朝代：明

小阁虚窗入远山，苍松修竹递相关。天风一振龙鳞动，何处吹箫引凤还。
山阁杂咏·其七
作者：梁维栋
朝代：明

蔷薇花好刺朋生，带得长春亦纵横。莫道锋芒无用处，屏藩今喜得干城。
山阁杂咏·其三
作者：梁维栋
朝代：明

参天榕树绿婆娑，拥砌名花五色多。恨少悬珠如斗大，春来急植树波罗。
山阁杂咏·其九
作者：梁维栋
朝代：明

合欢花开晚色饶，光趁明月客怀消。相逢且作通宵醉，后夜合离未可料。
山阁杂咏·其二
作者：梁维栋
朝代：明

辟园近阁欲移花，勿漫乘春且种瓜。每爱生平能解事，岂图清玩酒杯誇。
山阁杂咏·其二十
作者：梁维栋
朝代：明

飞飞玄鸟兼黄鸟，灼灼红花间白花。安得词人三五辈，共题花鸟纪年华。
山阁杂咏·其五
作者：梁维栋
朝代：明

芰荷一出压群芳，翠盖亭亭度晚凉。虚直清同三大道，错将颜色拟张郎。
山阁杂咏·其八
作者：梁维栋
朝代：明

生平未暇评花品，今夏看榴兴不孤。一发丹葩朱寔出，始知渠是锦衣图。
山阁杂咏·其六
作者：梁维栋
朝代：明

珍重藏名世所嘉，瑞香忒自擅声华。圣朝不瑞闲花草，纵有奇馨莫浪誇。
山阁杂咏·其十
作者：梁维栋
朝代：明

结客囊空强自宽，故移金橘傍阑干。世人只羡黄金好，质有真金可静看。
山阁杂咏·其十一
作者：梁维栋
朝代：明

谁言茉莉香无姿，国色常兼白雪奇。假使温公不喜插，也须笑折两三枝。
山阁杂咏·其十七
作者：梁维栋
朝代：明

最爱南枝傲雪材，雪深犹怯太阳来。梅能向日白如雪，不枉名为百花魁。
山阁杂咏·其十三
作者：梁维栋
朝代：明

月桂奚自植人间，疑是嫦娥仙掌颁。高枝未许寻常折，留映上林供客攀。
山阁杂咏·其十九
作者：梁维栋
朝代：明

何生知我频载酒，宗弟爱兄亦命车。若欲草玄吾岂敢，幽谈拟敌十年书。
山阁杂咏·其十二
作者：梁维栋
朝代：明

蒌青带露覆墙端，叶叶云舒仙掌看。客至传槟恣小摘，大官不羡蔗浆寒。
山阁杂咏·其十五
作者：梁维栋
朝代：明

清白原同太素质，艳浓即蹈色妆看。时人不识本来貌，倒把花光作粉团。
山阁杂咏·其十八
作者：梁维栋
朝代：明

接径培花意暂欢，那堪蓬草欺多端。惜花只令将蓬剪，谁道生机总一般。
山阁杂咏·其十六
作者：梁维栋
朝代：明

编篱护菊株株秀，洁白红黄种种齐。岂为香颜多种取，岁寒梅竹得平题。
山阁杂咏·其十四
作者：梁维栋
朝代：明

花名何事唤含笑，似笑才情久寂寥。惟有蟠桃能媚客，一枝红映压墙娇。
山阁杂咏·其四
作者：梁维栋
朝代：明

晚植蕙兰称赏心，疏茎密叶翠阴阴。倚琴香扑朱弦蔼，充袂芳传岁月深。
己未携诸友预登石坛
作者：梁维栋
朝代：明

挈友飞觞上石坛，诸峰晴霁客怀宽。青松涛入笙歌蔼，白雁鸢连稚语欢。雨气欲从九月黯，菊花先插万人看。醉扶落帽还穿屐，莫问参军与谢安。
张堂尊祷雨志喜
作者：梁维栋
朝代：明

题柱勋华满辟雍，翩翩五马领秦封。行春穗麦歧双秀，祷旱桑林格九重。帝念股肱须汲黯，人忻稼穑颂神农。自惭才薄难成赋，却效民谣庆异逢。
怀璧归赵处
作者：梁维栋
朝代：明

想象当年怀璧时，剑横渭洛鬼神披。独怜版籍终秦献，长使英雄泪满颐。
承冯长者过羡草亭用韵
作者：梁维栋
朝代：明

栽荷种竹漫临风，敢道池亭习氏同。直以蓬心耽僻外，故开茅屋傍山中。一林萝薜天阴落，万壑烟光日驭东。同调季伦多逸趣，可无飞锡共谈空。
故关
作者：梁维栋
朝代：明

故关天险与云盘，车马邅如不忍看。况复雪深飞鸟绝，谁言行路不艰难。
新丰古道
作者：梁维栋
朝代：明

新丰之酒美如饴，父老太王并醉时。若匪豫亲宁有此，分羹聊得掩前亏。
新丰感
作者：梁维栋
朝代：明

不识马侯墓，今知在新丰。壁翻丹阙势，松拥茂陵风。金玉苍苔合，麒麟白昼雄。圣心裁百曲，敢议低昂中。女德辉三代，母仪肃万方。推恩隆俎豆，锡爵等侯王。古柏纶音动，神碑简命藏。翻怜诸将宅，沦落半沧桑。
新丰感·其一
作者：梁维栋
朝代：明

不识马侯墓，今知在新丰。壁翻丹阙势，松拥茂陵风。金玉苍苔合，麒麟白昼雄。圣心裁百曲，敢议低昂中。
新丰感·其二
作者：梁维栋
朝代：明

女德辉三代，母仪肃万方。推恩隆俎豆，锡爵等侯王。古柏纶音动，神碑简命藏。翻怜诸将宅，沦落半沧桑。
望夫石
作者：梁维栋
朝代：明

登高怀远戍，归路竟泯泯。别浦看帆影，前山望马尘。徒伤千里目，谁托百年身。此意那能展，翻为石上人。
梅关怀古
作者：梁维栋
朝代：明

庾岭何人倩五丁，张公不负此山灵。千年孔道纡筹策，百代奇勋勒鼎铭。不断车书趋北阙，联翩旌宠下南溟。黄梅亦是传衣钵，水自分流草自青。
淇涟约游碧云岛次韵用答
作者：梁维栋
朝代：明

相思高壑贮烟霞，几度登临忆大家。选石久悬云外榻，缄书还报洞中花。山阴有兴宁因雪，谷口无忘请泛槎。一瞬百年须强醉，挥戈谁为返金鸦。
温泉
作者：梁维栋
朝代：明

温泉混混足堪奇，厌说唐朝洗浴时。千古污名流不尽，汤盘铭是帝王师。
珠矶怀古
作者：梁维栋
朝代：明

珠玑遗迹动凄其，厌说前朝有徙移。旧路人非芳草在，故园春尽落花知。梅关峰峭那堪挹，浈水渊深祇自悲。恨少贞珉传往事，满途燕雀语参差。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之
作者：梁维栋
朝代：明

鹰鳣肆虐鹡鸰悲，急难翻为投杵疑。千古覆盆怨黑狱，十年遇雨出明夷。肝肠诉尽彝伦植，寿域筹添天地知。只恐观风编不到，短毫聊为写新诗。羡君淇澳远沙湖，秀拥琅轩引凤雏。鱼不细鳞金鲤跃，荔无朱染赤云铺。喜随樵客敲残局，懒向高阳倾玉壶。春酒不烦浮竹叶，槟榔化作茱萸需。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其一
作者：梁维栋
朝代：明

鹰鳣肆虐鹡鸰悲，急难翻为投杵疑。千古覆盆怨黑狱，十年遇雨出明夷。肝肠诉尽彝伦植，寿域筹添天地知。只恐观风编不到，短毫聊为写新诗。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其七
作者：梁维栋
朝代：明

星临户动楼台炯，雨润兰芳梅杏肥。假使习池能醉客，不妨山简倒载归。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其三
作者：梁维栋
朝代：明

沙湖歧路忆遗踪，杜宇声残口角红。古寺钟鸣悲不尽，年年流响咽西风。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其三
作者：梁维栋
朝代：明

沙湖歧路忆遗踪，杜宇声残口角红。古寺钟鸣悲不尽，年年流响咽西风。国不同居只自怜，幸逢雾散睹青天。天心七日应旋复，小往大来不纪年。风定波平任所遭，独怜报德反戈操。避人避地天难避，一瞬旋瞻日月高。摆脱蹇途事圃农，神工默运享亨丰。环亭花果千株盛，不是绿黄即白红。星临户动楼台炯，雨润兰芳梅杏肥。假使习池能醉客，不妨山简倒载归。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其二
作者：梁维栋
朝代：明

羡君淇澳远沙湖，秀拥琅轩引凤雏。鱼不细鳞金鲤跃，荔无朱染赤云铺。喜随樵客敲残局，懒向高阳倾玉壶。春酒不烦浮竹叶，槟榔化作茱萸需。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其五
作者：梁维栋
朝代：明

风定波平任所遭，独怜报德反戈操。避人避地天难避，一瞬旋瞻日月高。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其六
作者：梁维栋
朝代：明

摆脱蹇途事圃农，神工默运享亨丰。环亭花果千株盛，不是绿黄即白红。
甄邦圣为兄鸣冤世所同义反坐十年神人共愤既而得释天心见矣廿馀年来家道徐徐而起莫非天祐岁丁丑正月邦圣病笃梦一神披发抚圣背曰义士也为兄报仇赐汝一纪之寿觉而渐愈始知玄帝所赐也岂非天哉足以传矣诗以纪之·其四
作者：梁维栋
朝代：明

国不同居只自怜，幸逢雾散睹青天。天心七日应旋复，小往大来不纪年。
甘茂才园林
作者：梁维栋
朝代：明

西郭园林好，编篱自一家。江山排锦绣，城市足烟霞。弦管莺声出，琅玕凤尾斜。客来频载酒，中有四时花。凤岛东南出，鳌鼍西北翻。坐从巨石稳，眺以绿阴蕃。一水飞长练，三花护短垣。春来桃李发，车马岂无喧。
甘茂才园林·其一
作者：梁维栋
朝代：明

西郭园林好，编篱自一家。江山排锦绣，城市足烟霞。弦管莺声出，琅玕凤尾斜。客来频载酒，中有四时花。
甘茂才园林·其二
作者：梁维栋
朝代：明

凤岛东南出，鳌鼍西北翻。坐从巨石稳，眺以绿阴蕃。一水飞长练，三花护短垣。春来桃李发，车马岂无喧。
甲子夏得侄逢昌家报
作者：梁维栋
朝代：明

消息经年隔，愁心百郁盘。八行书忽至，万镒金同看。鸡肋予何味，鹏翀尔展翰。故园丛桂好，何日共同欢。
癸亥秋寄家兄弟
作者：梁维栋
朝代：明

五斗栖迟洛水边，思家步月转凄然。人居百粤东西隔，书滞三秦鱼雁偏。客底青灯伤独夜，镜中华发感流年。吟诗游宦俱成拙，愧煞虚名说惠连。晚风吹月上帘钩，坐对清光愧薄游。南北势悬悲雁字，浮沈情倦忆菟裘。露漙玉树新含色，天转银河欲倒流。强起题诗寄健足，梦魂飞逐古恩州。
癸亥秋寄家兄弟·其一
作者：梁维栋
朝代：明

五斗栖迟洛水边，思家步月转凄然。人居百粤东西隔，书滞三秦鱼雁偏。客底青灯伤独夜，镜中华发感流年。吟诗游宦俱成拙，愧煞虚名说惠连。
癸亥秋寄家兄弟·其二
作者：梁维栋
朝代：明

晚风吹月上帘钩，坐对清光愧薄游。南北势悬悲雁字，浮沈情倦忆菟裘。露漙玉树新含色，天转银河欲倒流。强起题诗寄健足，梦魂飞逐古恩州。
登滕王阁
作者：梁维栋
朝代：明

滕王高阁倚江滨，王去江流独怆神。白雪寒侵词客赋，朱阑绣拥豫章春。波吞日月浮光远，岛吐烟霞飞翠新。回首可怜风雨剧，正思舟楫泪沾巾。
登西雁塔
作者：梁维栋
朝代：明

崔嵬塔拥古秦州，曾忆词臣衣锦游。不见碣珉存往代，空馀松柏傲春秋。曲江丽色沙平合，及第芳名史别收。日暮凭阑增感慨，满天鸿雁声啾啾。
登飞来
作者：梁维栋
朝代：明

步入飞来兴不稀，洞灵仙侣此中归。犀沉锁没川仍媚，猿去环空石自辉。帝子春深书寂寂，祠臣碑堕草菲菲。细思万象俱尘劫，那似淩空一锡飞。
石光禄园亭四咏
作者：梁维栋
朝代：明

羡尔林园好，嗟予载酒过。谈奇珠满斛，景胜露盈荷。岛吐烟霞迥，楼连典籍多。平生厌结束，此地得高歌。池馆停骖日，炎天暑气长。云山窗外尽，鱼鸟镜中藏。我自携焦尾，君能泛羽觞。菖蒲时共挹，坐久转清凉。公子留宾处，园开锦绣丛。看葵思捧日，凭阁欲乘风。酒自新农酿，诗还大历工。不禁临眺意，长啸倚孤桐。欲友千年杰，须寻万卷书。谁言皆注脚，吾喜得权舆。谟典唐虞盛，文章秦汉馀。缘君纵目览，这莫笑蟫鱼。
石光禄园亭四咏·其一
作者：梁维栋
朝代：明

羡尔林园好，嗟予载酒过。谈奇珠满斛，景胜露盈荷。岛吐烟霞迥，楼连典籍多。平生厌结束，此地得高歌。
石光禄园亭四咏·其三
作者：梁维栋
朝代：明

公子留宾处，园开锦绣丛。看葵思捧日，凭阁欲乘风。酒自新农酿，诗还大历工。不禁临眺意，长啸倚孤桐。
石光禄园亭四咏·其二
作者：梁维栋
朝代：明

池馆停骖日，炎天暑气长。云山窗外尽，鱼鸟镜中藏。我自携焦尾，君能泛羽觞。菖蒲时共挹，坐久转清凉。
石光禄园亭四咏·其四
作者：梁维栋
朝代：明

欲友千年杰，须寻万卷书。谁言皆注脚，吾喜得权舆。谟典唐虞盛，文章秦汉馀。缘君纵目览，这莫笑蟫鱼。
秋丁祭宿
作者：梁维栋
朝代：明

千年俎豆逢丁日，万国冠裳戒沐时。月白衣明心皎皎，风高气肃意夔夔。太牢曾识汉庭礼，玉帛深思昭代仪。总为菁莪情转切，微才何以答君师。
秦始王墓
作者：梁维栋
朝代：明

骊山禾黍已连阡，谁道强秦冢未迁。一炬咸阳山岳裂，肯留墓木倚云边。
端午日舟泊南雄观竞渡时遇洪水
作者：梁维栋
朝代：明

士女如云逐海滨，相将竞渡闹芳辰。洪涛不散三闾恨，浊酒难醒湘水人。毂击肩摩连紫陌，歌笙伐鼓拂红尘。只因奉命趋朝急，未暇放閒半日身。
答何茂才见寄
作者：梁维栋
朝代：明

河上蒹葭夜有霜，片鸿遥下粤云长。书中杖履君无恙，镜里头颅我已苍。频向南溟瞻羽翮，不须关吏卜行藏。相逢种种应非昨，故态惟存醉后狂。
答何长者预订重阳
作者：梁维栋
朝代：明

人间白雪一箴来，天上素秋九月开。短发不须妨落帽，高歌先拟独登台。中原桃李经题品，故国黄花赖取裁。此日知烦太史占，五云奎壁映山隈。
答郑广文惟超
作者：梁维栋
朝代：明

少年艺苑喜同攀，老别那堪两鬓斑。南国书来投佩好，西秦梦绕报琼艰。微名我自惭鸡肋，早隐君应恋凤山。惆怅故人天际远，几时携手解愁颜。
答阮淇涟
作者：梁维栋
朝代：明

一辞燕赵返故乡，匹马萧萧奔夕阳。新冢偶怜涕泪合，故人遥隔海天长。东来鱼雁双开瞑，西望松楸几断肠。登眺有期禄不逮，满山猿鹤助悲伤。
答陈茂才子房
作者：梁维栋
朝代：明

幽僻多奇岛，安生即妙缘。醒为著述客，醉作活吟仙。山鸟传心诀，梅林解渴涎。只疑飞动处，别有一天渊。
舟次樟树闻友人李太始捷报
作者：梁维栋
朝代：明

樟水维舟静夜分，晓传春息满氤氲。故人颜色壮三月，词客神情恋五云。沧海旧怀鸿雁计，赤霄新睹凤凰群。摇心岭表趋班地，天路何人共作勋。
舟次龙游过大风
作者：梁维栋
朝代：明

逐波穿浪泊龙游，渔笛声声过客舟。午夜醒来成不寐，异乡风月白人头。扬帆逐浪过江湄，白眼何曾青转时。斗酒自娱还自笑，无边风月有谁知。
舟次龙游过大风·其一
作者：梁维栋
朝代：明

逐波穿浪泊龙游，渔笛声声过客舟。午夜醒来成不寐，异乡风月白人头。
舟次龙游过大风·其二
作者：梁维栋
朝代：明

扬帆逐浪过江湄，白眼何曾青转时。斗酒自娱还自笑，无边风月有谁知。
访单传上人于瀑布霞岛
作者：梁维栋
朝代：明

大人多丽壑，谁此觅奇观。一刹从天外，诸峰特地攒。泉迎三涧落，瀑洒万珠寒。瑞草龙髭似，芳苔鸟篆看。月光时隐见，霞色远瀰漫。绝壁丹梯险，危巅石磴盘。侧身防圻岸，屏息瞰斜湍。欲尽诸天胜，旋惊鸟道难。攀藤垂一线，入户绕千竿。流响俱弦管，林香半蕙兰。云松窥定密，霞岛得传单。说法天花坠，翻经贝叶残。君登能者岸，余访志公坛。妙辩驱尘劫，深谈沦腑肝。传餐香积远，啜茗露华漙。却恨林泉外，苍生未奠安。
访欧阳叔侄
作者：梁维栋
朝代：明

玉树双辉映，风流文雅奇。青云看气色，白雪拥窗帷。把酒谈偏剧，探奇步怅迟。归来情不寐，明月为谁思。
请何广文长者过赏中秋
作者：梁维栋
朝代：明

拄杖虚誇步月桥，菊松三径足逍遥。一尊不浅南楼兴，十里欣看北斗标。紫气关门仍未散，玄谈石室敢相邀。秋风正好鲙鲈日，况有新诗解寂寥。
谒昭烈祠
作者：梁维栋
朝代：明

昭烈祠中忆汉庭，云移鹿走泪零零。生怜炎祚分三鼎，死恨曹瞒漏五刑。风急尚闻龙战野，月明还睹马摇铃。漫将成败英雄论，千古君臣照丹青。
谢羽鸿门处
作者：梁维栋
朝代：明

鸿沟清浅不盈尺，分得山河一统深。不是为刘谢羽亟，借刘洗彻报韩心。
赠白鹇
作者：梁维栋
朝代：明

丹凤翔飞久未远，因思好鸟出尘寰。文多绣错烟霞合，影静园林燕雀閒。饮啄自能追桁桁，飞鸣聊且效关关。知君鹦鹉能裁赋，对此长吟兴不悭。
赠郑念惺北上廷试
作者：梁维栋
朝代：明

不少攀龙客，谁称倚马才。鹧鸪闻郑谷，骐骥上燕台。策自临轩问，疏从保泰裁。南恩奎壁灿，视草待君开。
赠郑惟超北上廷试
作者：梁维栋
朝代：明

洪濛二气何磅礴，瞰观天地亦寥廓。伊谁矫矫出风尘，振羽淩霄齐碧落。羡君世代本名流，史刺南恩燕翼稠。箕裘饶汝绍前烈，书记翩翩上帝州。虹霓直吐三千丈，鹏鹗横飞九万秋。生平耻混醯鸡侣，生平肮脏思轩举。不作江南老步兵，誓向中州摩壁垒。壮志方当强仕时，那须瞬目后扬眉。愿君勿作容容态，贾生痛哭君所知。只今桑孔遍九服，搜采榷酤时仆仆。磨牙吮血竞鹰鹯，煮海铸山恣蛇蝮。蛇腹鹰鹯岂忍言，九重万里空无门。君去临轩如有问，好摅丹悃解民烦。
过冯兵马子遇叔侄池亭
作者：梁维栋
朝代：明

一池澄霁楼台炯，两槛斜翻星斗寒。媚客青山当户入，冲琴流水倚阑看。雕粱绣柱围图史，玉树琅玕引凤鸾。奕世通家余忝附，往来宁惜马蹄繁。
过十八滩
作者：梁维栋
朝代：明

陆路崎岖不易行，波流湍激倍心惊。世途倾险都如此，那得停桡舟不横。
过张曲江祖坟蜡烛山
作者：梁维栋
朝代：明

怪石岩峨撼百川，生成蜡烛倚云烟。至今风度人犹慕，万载荒陵咽杜鹃。
过曲江张公墓
作者：梁维栋
朝代：明

一抔传道曲江墓，舆论同瞻大洞天。银烛高从云外出，玉炉端向冢中悬。碑残能识唐朝石，疏在常存金鉴篇。惆怅代殊风度远，月明华表鹤蹁跹。
过梅岭
作者：梁维栋
朝代：明

万叠林峦可住仙，拉朋高步我登先。九州风土皆娱目，独乐田畴大有年。
过江口乌牛石
作者：梁维栋
朝代：明

乌牛亦食江边草，长得放閒日夕眠。堪笑红尘奔逐客，劳劳只为利名牵。
过浈江峡口占
作者：梁维栋
朝代：明

望阙心雄百万兵，乘风破浪不留停。浈江江口逢渔父，一个鲜鱼米一升。
过清远峡游飞来寺
作者：梁维栋
朝代：明

千岩万壑白云连，展步高登第一巅。帝子腾空卓锡地，白猿归洞献环年。天根有窟堪舒咏，佛法无胎总在缘。为语山僧门外立，看予破浪出江船。
过西湖
作者：梁维栋
朝代：明

曾闻西子醉春风，映日荷花坠粉红。冷然一笑倾人国，怪得陶朱不愿公。
送吴裕众北上
作者：梁维栋
朝代：明

北阙弓旌急，南恩山斗辉。舟随春水发，盖逐彩云飞。折柳送行旆，看花袭子衣。圣躬勤静摄，忍使谏书稀。
送钱年丈归通州
作者：梁维栋
朝代：明

一辞北阙共飞扬，南望成均路渺茫。冲雨昔怜车马湿，燃藜今喜斗山光。芙蓉烂漫秋江色，客子氤氲故国觞。此夕因君频睇目，粤云吴树两苍苍。
重游何茂才御璧园林
作者：梁维栋
朝代：明

蕙圃何年入，重来物色添。美花红白错，佳果绿黄兼。字问停车久，诗题刻烛严。斯游兴不浅，太史或能占。未引习池水，先开蒋径门。盖亭茅是瓦，环墅竹为垣。鹿向荒篱过，虬从夹树翻。种桃应有地，安问武陵源。一丘忘拘束，半亩足盘旋。山月挂萝薜，松风入管弦。杯从苔上酌，醉即花间眠。三宿非留滞，清光自可怜。乍疑谷口小，旋觉洞天开。湖涌池光入，峰飞笔颖来。草玄知子独，作赋倩谁裁。游罢思离袂，愀然马首回。
重游何茂才御璧园林·其一
作者：梁维栋
朝代：明

蕙圃何年入，重来物色添。美花红白错，佳果绿黄兼。字问停车久，诗题刻烛严。斯游兴不浅，太史或能占。
重游何茂才御璧园林·其三
作者：梁维栋
朝代：明

一丘忘拘束，半亩足盘旋。山月挂萝薜，松风入管弦。杯从苔上酌，醉即花间眠。三宿非留滞，清光自可怜。
重游何茂才御璧园林·其二
作者：梁维栋
朝代：明

未引习池水，先开蒋径门。盖亭茅是瓦，环墅竹为垣。鹿向荒篱过，虬从夹树翻。种桃应有地，安问武陵源。
重游何茂才御璧园林·其四
作者：梁维栋
朝代：明

乍疑谷口小，旋觉洞天开。湖涌池光入，峰飞笔颖来。草玄知子独，作赋倩谁裁。游罢思离袂，愀然马首回。
除夕舟过韶关与钟同寅分韵同赋
作者：梁维栋
朝代：明

九州遍历客行程，满目江山百卉荣。天地尽从人事好，岁时不觉春王正。家家柏酒辞寒腊，处处笙歌庆治平。万里承恩归海国，偕朋联咏过韶城。
韩岭
作者：梁维栋
朝代：明

韩岭峰高冤亦高，松风淅淅怒为涛。功成不逐赤松去，错认封王可恃劳。
鲟鳇觜黑夜苦雨
作者：梁维栋
朝代：明

鲟鳇三月动云雷，午夜狂风海上来。雪涌寒涛天月暝，波侵危缆客愁哀。汪洋谁抱澄清志，沦落深惭舟楫材。明发渐看红日近，浮云飞尽彩云开。
题江头渔聚
作者：梁维梓
朝代：明

津头流水碧漪漪，断岸归舟晚自移。孺子歌残明月上，数声渔唱隔江湄。
咏蝶
作者：梁聪
朝代：明

轻逸春驹任晓吹，搜红访绿绕疏篱。锦城消息谁先觉，香国心情祇自知。花事忙时飞诩诩，春光漏处舞迟迟。何如高向罗浮托，脱却繁华换异姿。
晚眺
作者：梁聪
朝代：明

轻风吹起稻花香，独向青山倚绿杨。野老趁墟归已晚，满身明月过横塘。
水松
作者：梁聪
朝代：明

青松谁剪水云边，梦入频惊逸史眠。龙起乍疑摩碧汉，鹤归犹自认南阡。栽来丹井还依旧，老去青溪不记年。逸响久留贞白赏，幽窗流韵叶冰弦。
游太虚山人别业
作者：梁聪
朝代：明

寻幽讵敢踏芳园，踯躅苍苔认屐痕。满地烟霞不近市，数行花柳自成村。遥知暮雨人酣酒，况是春风客到门。相见何须话离别，新诗争听对清尊。
读史二首
作者：梁聪
朝代：明

戎车铁骑出秦关，风雨崤函骨似山。纵使老臣能料晋，不知三帅可生还。据城十万拥雄兵，要听将军奏凯声。底事一朝齐捲甲，江南愁杀庾兰成。
读史二首·其一
作者：梁聪
朝代：明

戎车铁骑出秦关，风雨崤函骨似山。纵使老臣能料晋，不知三帅可生还。
读史二首·其二
作者：梁聪
朝代：明

据城十万拥雄兵，要听将军奏凯声。底事一朝齐捲甲，江南愁杀庾兰成。
三水送家大人之任北雍时十月之望
作者：梁若衡
朝代：明

岭树燕云此问津，朝来菱彩映江滨。澄清更为忧时急，湛露今承宠命新。虎观谈经环礼乐，彤墀鸣佩曳星辰。匆匆计日长安近，正喜银幡赐侍臣。萧瑟寒风万里程，问衣还苦别离情。藜灯自是家声旧，璧水如同宦况清。雪满新丰催去马，花明帝里喜迁莺。从容匕箸加餐饭，几度临风念远行。
三水送家大人之任北雍时十月之望·其一
作者：梁若衡
朝代：明

岭树燕云此问津，朝来菱彩映江滨。澄清更为忧时急，湛露今承宠命新。虎观谈经环礼乐，彤墀鸣佩曳星辰。匆匆计日长安近，正喜银幡赐侍臣。
三水送家大人之任北雍时十月之望·其二
作者：梁若衡
朝代：明

萧瑟寒风万里程，问衣还苦别离情。藜灯自是家声旧，璧水如同宦况清。雪满新丰催去马，花明帝里喜迁莺。从容匕箸加餐饭，几度临风念远行。
旅次
作者：梁若衡
朝代：明

朔风吹雁断菰芦，楚水吴山问去途。十载烟霜馀梦寐，经秋书剑半江湖。
江上和胡先生
作者：梁若衡
朝代：明

萧瑟金飙动苇芦，那堪书剑半长途。天连浊浪浮三岛，目断虹桥带五湖。云白雁来人对酒，花开秋尽客思鲈。相逢莫漫嗟留滞，异地同声自不孤。
署西始辟草岸多植荪枝物外萧然清閒徐步援笔赏之
作者：梁若衡
朝代：明

绿树浓阴护短墙，何妨枳棘借他乡。诛茆署后三春暖，剪綵庭前百和香。月浸楼台浑近水，烟寒橘柚欲肥霜。凭栏更对新蓂荚，自爱舒徐岁月长。
烂柯仙踪
作者：梁衍泗
朝代：明

循良久已著江濆，梅岭南来两粤分。郭外一钱遮五马，匣中双剑净三军。霜台俯瞰柯山斧，行部遥飞石室云。召对定知惊见晚，早期麟阁勒殊勋。
芦雁图
作者：梁衡
朝代：明
体裁：七言绝句

平沙浅水带斜阳，叫破南云忆断行。莫怪芦汀栖未稳，潇湘虽好是他乡。
见燕
作者：梁衡
朝代：明
体裁：七言绝句

翠竹幽窗傍水开，东风吹暖读书台。不知门外春多少，又见双双燕子来。
题云山小影
作者：梁衡
朝代：明
体裁：七言绝句

云谷衡茅自结邻，山光树色四时春。舟行不出前溪口，知是秦人是晋人。
经乱泛舟甘溪作呈同侣
作者：梁观
朝代：明

久无閒兴到溪村，旧友同游不半存。山色几曾离钓艇，潮声空自过僧门。路经兵后桥梁断，林有人来鸟雀喧。身外问谁归计得，樵渔相笑未开言。
一剪梅
作者：梁辰鱼
朝代：明
体裁：曲

小生生末上小生：海黑山昏剑气沈。誓奋雄心。未奋雄心。生末：蛰龙困久夜长吟。欲作甘霖。定作甘霖。
一封书
作者：梁辰鱼
朝代：明
体裁：曲

别君去异乡与。伯嚭今朝甚么相主公。。他的粪也要尝。这腥臊却怎当。打点燋头并犊鼻。管取和他做一场合前。
一封书
作者：梁辰鱼
朝代：明
体裁：曲

皇天降祸殃。老景艰难真可伤。伊今到彼邦。这言辞要审详。君请为臣妻作妾。情愿三年住马坊。合：办行装。过钱塘须。万岁山呼拜越王丑。
一撮棹
作者：梁辰鱼
朝代：明
体裁：曲

爹爹。西风里泪湿旧缝衣。外：亲骨肉因何事竟生离。末：长亭远。极目处草萋萋合：回头望。欲去更徘徊今日轻分手他年会何地肠断也回首各东西。
一枝花
作者：梁辰鱼
朝代：明
体裁：曲

小生生末戎服领军校上小生：江干烽火晓。海甸兵戈绕。吴儿深入也怎生好。生：封豕无厌。何事多强暴。况兵少诚难保。末：誓定边疆。谩自退缩。被人谈笑。
一江风
作者：梁辰鱼
朝代：明
体裁：曲

万山深寂寂村庄静。镇日有谁来问。你是何人。生：是我。旦：试把门开看。那个频频应。做开门介：呀。我道是谁。做退后介生：且喜小娘子在家里。旦：尊官里头请坐便好。只是我父亲不在家里。如何是好。生：一定要到堂中奉拜。兼有说话。旦：既然如此。尊官请生：小娘子请。他。忙将礼数迎。忙将礼数迎。春风满面生旦：尊官。念蜗居窄狭无恭敬。
一江风
作者：梁辰鱼
朝代：明
体裁：曲

问他家独自穿山径趁。几曲溪流净。未开门一带疏篱见。花竹相遮映。沿门嗽一声里头有人么。怎么再不闻一些影响。。沿门嗽一声。待敲还住停。待我再问一声。里头有人么。旦：是那个生：这个娇滴滴声音想是他了。我且不要应他。看他出来么。。急忙里未可便通名姓旦。
三学士
作者：梁辰鱼
朝代：明
体裁：曲

当日亲曾投浙水。而今始整戎衣。看三军剑掣浮云气况。万骑弓弯明月辉合前。
三学士
作者：梁辰鱼
朝代：明
体裁：曲

数载辛勤期雪耻。今朝始得驱驰。营中已听君王令。看阃外高悬大将旗。合：此去姑苏三百里。誓鞭敲金凳归生末。
三换头
作者：梁辰鱼
朝代：明
体裁：曲

孤身只影。未识侯门行径。况天南地北。路途谁惯经。我未往先战惊。这其间只是我不合来溪边独行。羞杀人儿也。浣纱谁问聘。敬谢君家。恐这样姻亲空作成。
三换头
作者：梁辰鱼
朝代：明
体裁：曲

鸾车奉迎。笙歌迭进。王都近也。看欢声遍城。此去一生欢庆。这壁厢只得把那壁厢暂时承领。况切君王望。紧行莫住停。奉告娘行。想这段姻亲真作成。
三段子
作者：梁辰鱼
朝代：明
体裁：曲

云山路纡。莫迁延羁留在齐。朝廷势孤。望驱驰疾忙返吴。外：我一身去国常回顾。若使齐事了便归乡土。只怕大厦将倾。一木怎扶末。
下山虎
作者：梁辰鱼
朝代：明
体裁：曲

江山云暗。社稷烟迷。满眼凄凉景。教人怎不痛悲今日到此呵。。管不得老母孤单。说甚爹爹远离。看天外孤鸿北海回要。写封音书去怕。水远山遥无可寄。顷刻将作鬼。白骨乱堆。血污游魂何日归内又发喊众上。
不是路
作者：梁辰鱼
朝代：明
体裁：曲

小犬在篱根。为甚不住的囒囒定有人。净丑：里头有人么。旦：是那个。净丑：是我。旦：前来看呀。。却原来是旧家姊妹访孤贫净丑：妹子。。闻你病缠身。我一春疏阔无音信。你卧榻而今有几旬旦：姐姐。。承怜悯你不要问我的病。。看瘦庞儿不似前春俊。没些风韵。净到添风韵。
不是路
作者：梁辰鱼
朝代：明
体裁：曲

转眼残春。挈伴匆匆去访故人。净：忙前进。看几家烟火隔松云妹子。西村去打那一条路近。丑：姐姐。你忘了。过了石桥南去转西就是西村了。。步殷勤。石桥南去西村近。见花落莺啼半掩门门儿半开。和你就进去罢。净：想他得病已久。一向踪迹不到门前来了。可怜。。真愁闷。苍苔不见弓鞋印。有谁相问。有谁相问内作犬吠介旦捧心上。
丑奴儿令
作者：梁辰鱼
朝代：明
体裁：曲

净丑上净：秋来胜事知多少。别殿风凉。夹岸荷香。�取今朝醉一场丑：。姑苏自古繁华地。臣服遐方。贡献相将。谁似江东国势强。
东瓯令
作者：梁辰鱼
朝代：明
体裁：曲

嗟薄命。愧无能。念贱妾今还在幼龄。寒微未脱蓬茅性。金屋难相称。小生：你晓得歌舞么。旦：看萧萧裙布与钗荆。歌舞更何曾生。
东瓯令
作者：梁辰鱼
朝代：明
体裁：曲

真娇艳。果娉婷。一段风流画不成美人。。念千年家国如悬磬。全赖伊平定。若还枯树得重新。合国拜芳卿。
临江一剪梅
作者：梁辰鱼
朝代：明
体裁：曲

净丑小外扮王孙骆上净：海国烽烟今尽扫。凌空志气飘飖。丑：太平羞着旧征袍小外：我和你。共在王朝。莫忘勤劳。
临江一剪梅
作者：梁辰鱼
朝代：明
体裁：曲

奔走风尘心未老。当年羁客来朝。旦：故园为甚便轻抛。花落辞条。一任风飘。
临江仙
作者：梁辰鱼
朝代：明
体裁：曲

小生生末领败兵上：转战夫椒三败北。千秋宗社全倾。团团四野尽吴兵。阵云迷故国。壁月照空营。末：半捲红旗奔浙水。霜寒鼓冷无声。生：回头杀气正凭凌。思量无计策。只得请行成。
么篇
作者：梁辰鱼
朝代：明
体裁：曲

兄弟。你身初蹇。运未遭怎能勾。章华雾锁重来到怎能勾。渚宫波冷重相造怎能勾。巫阳云缈重瞻眺那时节。飘零千里尚羁囚怎能勾。名扬四海称忠孝。
乌夜啼
作者：梁辰鱼
朝代：明
体裁：曲

从今去拜别了吴家宗庙。相辞了吴国人民我。老妻一任他死和存。娇儿那里去通音信我如今。�却孤身。回报前君慢慢的将。前情一一细评论。前情一一细评论诉说我。一生辛苦无投奔伯嚭。你那个贼子呵。我不放。空追寻紧你那里。走难逃遁只教你。上天无路。入地无门。
乔合笙
作者：梁辰鱼
朝代：明
体裁：曲

笑当时文种。笑当时文种。德劣才庸。遭倾欹乱邦难御众。幸今朝喜得聊奏功。中心尚惭竦。合：江山环拱。见曈曈海日沧波莹。烟霞高捧。看郁郁稽山紫气浓。喜逢一统。车书尽同。周王万岁洪基永。方知大越兴隆。愿上千秋颂。一怒诸侯恐。
二犯江儿水
作者：梁辰鱼
朝代：明
体裁：曲

罗衣宽褪。软款款罗衣宽褪。轻盈真瘦损。向风前袅袅月底纷纷。看婆娑歌吹引。一捻小腰身。一捻小腰身。蹁跹掌上人。乍进殷勤。欲退逡巡。趁金莲移步稳。香馥馥风开绣裙。香馥馥风开绣裙。青簇簇花笼蝉鬓。软迷离似阳台一片云。
二犯江儿水
作者：梁辰鱼
朝代：明
体裁：曲

香喉清俊。听缥缈香喉清俊。似珍珠盘内滚。向秦楼楚馆绮席华茵。见莺声风外紧。袅袅起芳尘。袅袅起芳尘。亭亭住綵云。双黛愁颦。两眼波横。羡清歌入妙品。难消受花间数巡。难消受花间数巡。怎禁得灯前常近。一声声怨分离欲断魂。
二犯渔家傲
作者：梁辰鱼
朝代：明
体裁：曲

堪羞。岁月迟留。竟病心凄楚。整日见添憔瘦。停花滞柳。怎知道日渐成拖逗。问君早怜国被幽。问臣早他邦被囚。问城池早半荒丘。多掣肘。孤身遂尔漂流。姻亲谁知挂两头。那壁厢认咱是个路途间霎时的閒相识。这壁厢认咱是个绣帐内百年的鸾凤俦。
二犯渔家灯
作者：梁辰鱼
朝代：明
体裁：曲

今投。异国仇雠。明知勉强也要亲承受。乍掩鸳帏。疑卧虎帐。但带鸾冠。如罩兜鍪。溪纱在手。那人何处。空锁翠眉依旧。只为那三年故主亲出丑。落得两点春山不断愁。
二郎神
作者：梁辰鱼
朝代：明
体裁：曲

为羁囚。亲遭困辱。身多掣肘。因此姻亲还未就。谁知变起。遭年国难相纠。致今日轻抛分素手。空恩爱未曾消受小娘子。你。谩追求。自别后从头说向原由旦。
二郎神
作者：梁辰鱼
朝代：明
体裁：曲

休回首。笑三年尚姻缘拖逗。悔邂逅溪边相许谬。蹉跎到此。前言尽付东流。为甚么心儿常病疚。恨相见后更添消瘦。叹漂流。总梦到家山怕渡溪头生。
五供养
作者：梁辰鱼
朝代：明
体裁：曲

吴儿丑类。天道亏盈。赫赫昭回。看他多满溢。不久必摧颓。丑：况有奸邪伯嚭。覆邦家唇尖舌利。忠良应阻隔。国势定支离。合：誓造江山。万民欢会小生。
五供养
作者：梁辰鱼
朝代：明
体裁：曲

诸大夫。我孤身客邸。回首家山。云迷会稽。摇摇魂向北。黯黯日平西。贴：看江村桃李。恨无主凭风飘坠。年光愁里过。环佩梦中归合前生。
五更转
作者：梁辰鱼
朝代：明
体裁：曲

值运衰摧边境。愧英雄气不平。千年霸业。霸业都吞并。一旅残兵。枝栖穷岭。究天心。窥废兴。应难定。行成决战。二策须深省。毕竟何者为先。方才宁靖。
五更转
作者：梁辰鱼
朝代：明
体裁：曲

末：论拒敌兵犹劲当此颠沛之时。也顾不得了。。定休论败与成。还须死战。死战图侥倖。岂可坐受兵刀。自赉首领。念微臣。受厚禄。要捐生命。收尸马革。也图个扬名姓。那时节绘画麒麟。勒铭钟鼎。
五更转
作者：梁辰鱼
朝代：明
体裁：曲

生：看暴吴真强盛。遍周遭杀气腾。不如遣使。遣使亲行请。厚礼卑词足恭敬。更还须施间谍。去通奸佞。待他君臣肆虐。定见驱忠荩。那时节待变乘机。把山河重整。
传言玉女
作者：梁辰鱼
朝代：明
体裁：曲

卧病离宫。又见花开花谢。外：丹心犹暖。奈年光去也。丑：珠歌翠舞。肯辜负风朝月夜。合：看新传诏旨。万民咸赦。
似娘儿
作者：梁辰鱼
朝代：明
体裁：曲

小生贴生末净丑领众上小生：日夕履危基。笑十年未脱戎衣。贴：深雠要报休迟滞。生末净丑：弓刀簇拥。三军喧哄。更兼万马奔驰。
侥侥令
作者：梁辰鱼
朝代：明
体裁：曲

纤腰牵翠带。高髻醉金钗。管取国破家亡人何在。和你同上姑苏百尺台。
侥侥令
作者：梁辰鱼
朝代：明
体裁：曲

须寻倾国色。送上陷人胎。看取昼夜荒淫浑无赖。奸佞进忠良应受灾生末。
催拍
作者：梁辰鱼
朝代：明
体裁：曲

念孩儿未谙礼仪。望爹爹朝夕训规。岂敢有违。岂敢有违见外介：爹爹。。但愿椿庭寿与山齐爹归去。拜上母亲。只说孩儿在齐游学。不久就归。。传示萱堂。不用凄其。合：从今去海角天涯。人何处。梦空归外。
催拍
作者：梁辰鱼
朝代：明
体裁：曲

我哥哥你安心竟归。我侄儿你将身暂依。今当数奇。今当数奇。命蹇时乖。偶尔暌违。他日团圆。父子追随合前小末。
催拍
作者：梁辰鱼
朝代：明
体裁：曲

望长空孤云自飞。看寒林夕阳渐低。今生已矣。今生已矣。白首无成。往事依稀。日暮穷途。空挽斜晖同末。
六么令
作者：梁辰鱼
朝代：明
体裁：曲

孩儿凶勇。领精兵江上相冲况。弥庸扶助甚豪雄。能杀贼定成功。今朝难道能无用。今朝难道能无用。
六么令
作者：梁辰鱼
朝代：明
体裁：曲

我山河环拱。这威风独压江东。越王勾践昔孤穷。常臣服甚飘蓬他如何擅把兵戈动。如何擅把兵戈动众。
六么令
作者：梁辰鱼
朝代：明
体裁：曲

波涛汹涌。况迢遥大海多风。姑苏隔绝路难通。来江上定相逢。想应要进周家贡。想应要进周家贡。
六么令
作者：梁辰鱼
朝代：明
体裁：曲

苏台云耸。遍周遭尽是崇墉我家西施娘娘住在此处。。佳人日夜住其中。多娇怯怕边烽。兵戎难道也曾骚动。兵戎难道曾骚动。
凤凰阁
作者：梁辰鱼
朝代：明
体裁：曲

净丑上净：重楼复殿。日对如花娇面。年来身子甚龙钟。想是精神劳倦。丑：韶光如箭。便恣意荒淫有几年。
出队子
作者：梁辰鱼
朝代：明
体裁：曲

丑上：连营分队。前纛高张朱雀旗。弓刀簇处列戎衣。万骑城南战胜归。试问三吴豪杰有谁。
出队子
作者：梁辰鱼
朝代：明
体裁：曲

描红贴翠。谁似当朝太宰妻。尺三小脚走如飞。八九寸弯弯两道眉。尽说轻盈略觉胖些。
出队子
作者：梁辰鱼
朝代：明
体裁：曲

潜携金币。打听前军在浙水西日间难行。等到昏黑。扮作吴国将官前去便了。。昼行犹恐外人疑。等到黄昏星斗稀。蓦地私行有谁见知。
刘泼帽
作者：梁辰鱼
朝代：明
体裁：曲

娘行聪俊还娇倩。胜江东万马千兵。你立功异域才堪敬那时。海甸清。眼见烽烟净。
刘泼帽
作者：梁辰鱼
朝代：明
体裁：曲

金门火速传君令。点宫娥尽到西城。尽心昼夜来供应他日。法驾临。万姓看行幸下。
刬锹儿
作者：梁辰鱼
朝代：明
体裁：曲

沿江整整排车骑。连山处处列旌旗。喧呼动天地。军声似雷合前。
刬锹儿
作者：梁辰鱼
朝代：明
体裁：曲

重重四下干戈砌。团团八面虎狼威。巡行遍营垒。休教溃围。合：锣声要齐。鼓声要起。若有疏虞。便来杀你。
剔银灯
作者：梁辰鱼
朝代：明
体裁：曲

净扮吴王病旦小旦扮宫女扶上净：为游宴到离宫别馆。镇朝昏独红裙作伴。霎时间患病神魂乱。算将来有两月之半。饭食不吃一碗。几时得胸膈暂宽。
剔银灯
作者：梁辰鱼
朝代：明
体裁：曲

笑君王仪容衰老。没来由将精神消耗。连宵搂着如花貌。籴的籴粜的要粜。而今看看瘦了。笑你鸡皮鼓能经几敲。
剔银灯
作者：梁辰鱼
朝代：明
体裁：曲

闻说道君王困窘。我夫妇特来相问。进宫来正遇中宵粪。适亲尝已探佳信。微臣敢忘大恩。看不一月当除病根。
北一枝花
作者：梁辰鱼
朝代：明
体裁：曲

哀哉我百年辛苦身你只看。两片萧疏鬓我。一味孤忠期报国。那里肯一念敢忘君。千载勋就便是四海闻忠信好笑我。孤身百战存。尽功儿将社稷匡扶。尽心儿将社稷匡扶。那里有竭心的把山河着紧。
北太平令
作者：梁辰鱼
朝代：明
体裁：曲

早离了尘凡浊世。空回首骇弩危机。伴浮鸥溪头沙嘴。学冥鸿寻双逐对。我呵。从今后车儿马儿。好一回辞伊谢伊呀。。趁风帆海天无际。
北川拨棹
作者：梁辰鱼
朝代：明
体裁：曲

古和今此会稽。古和今此会稽。旧和新一范蠡。谁知道戈挽斜晖。龙起春雷。风捲潮回。地转天随。霎时间驱戎破敌。因此上喜卿卿北归矣旦。
北得胜令
作者：梁辰鱼
朝代：明
体裁：曲

呀非是我。冷淡了相识非是我。奚落了新知。祗为那国主亲遭辱。祗为那夫人尽被羁。奔驰。千里价难相会。栖迟。三年犹未回旦。
北收江南
作者：梁辰鱼
朝代：明
体裁：曲

呀。看满目兴亡真惨悽。笑吴是何人越是谁。功名到手未嫌迟。从今号子皮。从今号子皮。今来古往不许外人知旦。
北新水令
作者：梁辰鱼
朝代：明
体裁：曲

问扁舟何处恰才归。叹飘流常在万重波里。当日个浪翻千丈急。今日个风息一帆迟。烟景迷离。望不断太湖水旦。
北朝天子
作者：梁辰鱼
朝代：明
体裁：曲

往江干水乡。过花溪柳塘。看齐齐彩鹢波心放。鼕鼕叠鼓。起鸳鸯一双。戏清波浮轻浪。青山儿几行。绿波儿千状。渺渺茫渺茫渺渺茫。趁东风兰桡画桨。兰桡画桨。采莲歌齐声唱。采莲歌齐声唱。
北朝天子
作者：梁辰鱼
朝代：明
体裁：曲

遍江南独我尊。气凌空将湖海吞。看威行四海声名振。众合：英豪勇猛。说甚么楚秦。半乾坤皆投顺你。萧萧一身。些些儿海郡。小小君小君小小君。羡君臣夫妻恭谨。夫妻恭谨。待放他归全恩信。待放他归全恩信。
北朝天子
作者：梁辰鱼
朝代：明
体裁：曲

马队儿整整排。步卒儿紧紧挨。把旌竿列在西郊外。红罗绣伞。望君王早来。滚龙袍黄金带。几千人打歪。数千声喝睬。摆摆开摆开摆摆开。闹轰轰翻江搅海。翻江搅海。犬儿疾鹰儿快。犬儿疾鹰儿快。
北梅花酒
作者：梁辰鱼
朝代：明
体裁：曲

笑燕秦楚共齐。笑燕秦楚共齐。耀干戈整旌旗。军共马露水泥。兵和将釜中食。酒席间森剑戟。庙堂中坐刀笔。一霎时见凶吉旦。
北沽美酒
作者：梁辰鱼
朝代：明
体裁：曲

为邦家轻别离。为邦家轻别离。为国主撇夫妻。割爱分恩送与谁。负娘行心痛悲。望姑苏泪沾臆。望姑苏泪沾臆旦。
北清江引
作者：梁辰鱼
朝代：明
体裁：曲

人生聚散皆如此。莫论兴和废。富贵似浮云。世事如儿戏。唯愿普天下做夫妻都是咱共你。
北点绛唇
作者：梁辰鱼
朝代：明
体裁：曲

布袜青袍。草衣乌帽。溪山晓。来往由巢。俯仰乾坤小。
北醉太平
作者：梁辰鱼
朝代：明
体裁：曲

净丑领旦贴扮宫女众扮将校上合：长刀大弓。坐拥江东。车如流水马如龙。看江山在望中。一团箫管香风送。千群旌旆祥云捧。苏台高处锦重重管。今宵宿上宫。
北雁儿落
作者：梁辰鱼
朝代：明
体裁：曲

谢娘行能谐子女姻羞杀我。未有儿夫气。乱丛丛邦家多苦辛急攘攘。军旅常留滞旦。
十二时
作者：梁辰鱼
朝代：明
体裁：曲

冤恨当诉天。奈极目苍天还远。贴：衣服离披。容颜腆腼。日夕辛勤。养马谁怜生：主公夫人。你。命运有时休怨。
南园林好
作者：梁辰鱼
朝代：明
体裁：曲

谢君王将前姻再提。谢伊家把初心不移。谢一缕溪纱相系。谐匹配作良媒。谐匹配作良媒生。
南好姐姐
作者：梁辰鱼
朝代：明
体裁：曲

路岐。城郭半非。去故国云山千里。残香破玉。颜厚有忸怩。藏深计。迷花恋酒�沈醉。断送苏台只废基生。
南川拨棹
作者：梁辰鱼
朝代：明
体裁：曲

旦：烟波里。傍汀蘋。依岸苇。任飘飖海北天西。任飘飖海北天西。趁人间贤愚是非。跨鲸游驾鹤飞。跨鲸游驾鹤飞生。
南忒忒令
作者：梁辰鱼
朝代：明
体裁：曲

你流落他乡未回。我寂寞深山无倚。莺儿燕子。眼望亲成对。谁知道命飘蓬。谁知道命飘蓬。君恰归。妾又行。做浮花浪蕊生。
南步步娇
作者：梁辰鱼
朝代：明
体裁：曲

忆昔持纱溪边洗。正遇春初霁。芳心不自持。谁料多才。忽然相值。住立不多时。急忙里便许成佳配生。
南沈醉东风
作者：梁辰鱼
朝代：明
体裁：曲

为君家寥寥旦夕。为君家淹淹憔悴。奈彻夜患心疼。奈彻夜患心疼。日高未起。空留下数行珠泪。山深地僻。花飞鸟啼。伤心过处双双蹙着翠眉生。
南浆水令
作者：梁辰鱼
朝代：明
体裁：曲

采莲泾红芳尽死。越来溪吴歌惨悽。宫中鹿走草萋萋。黍离故墟。过客伤悲。离宫废。谁避暑。琼姬墓冷苍烟蔽。空园滴。空园滴。梧桐夜雨。台城上。台城上。夜乌啼生。
南锦衣香
作者：梁辰鱼
朝代：明
体裁：曲

你看馆娃宫荆榛蔽。响屧廊莓苔翳。可惜剩水残山。断崖高寺。百花深处一僧归。空遗旧迹。走狗斗鸡。想当年僭祭。望郊台凄凉云树。香水鸳鸯去。酒城倾坠。茫茫练渎。无边秋水生。
卜算子
作者：梁辰鱼
朝代：明
体裁：曲

金井辘轳鸣。上苑笙歌度。帘外忽闻宣召声。忙蹙金莲步。
卜算子
作者：梁辰鱼
朝代：明
体裁：曲

阃外拥貔貅。末：殿上趋鸳鹭。合：极目烽烟烂不收。衮职惭何补。
双声子
作者：梁辰鱼
朝代：明
体裁：曲

旌旗列。旌旗列。尽道是云重叠。灯毬接。灯毬接。错认是星明灭。归路折。归路折。风景别。风景别。看千门罗绮。九逵风月净。
古歌
作者：梁辰鱼
朝代：明
体裁：曲

仰飞鸟兮乌鸢。凌玄虚兮翩翩。啄鱼虾兮洲渚。矫风翮兮云间。妾无罪兮冒地。又何辜兮负天。片帆飞兮长往。知归去兮何年。
古歌
作者：梁辰鱼
朝代：明
体裁：曲

彼飞鸟兮鸢乌。常游止兮江湖。我何罪兮离越。乃偃蹇兮来吴。妻衣褐兮为婢。君脱冕兮为奴。岁遥遥兮无极。安得我身兮如乌贴。
古歌一
作者：梁辰鱼
朝代：明
体裁：曲

秋江岸边莲子多。采莲女儿棹船歌。花房莲实齐戢戢。争前兢折歌绿波。恨逢长茎不得藕。断处丝多刺伤手。何时寻伴归去来。水远山长莫回首。
古歌二
作者：梁辰鱼
朝代：明
体裁：曲

采莲采莲芙蓉衣。秋风起浪凫雁飞。桂棹兰桡下极浦。罗裙玉腕轻摇橹。叶屿花潭一望平。吴歌越吹相思苦。相思苦。不可攀。江南采莲今已暮。海上征夫犹未还。
古轮台
作者：梁辰鱼
朝代：明
体裁：曲

千行。宛转灯烛辉煌。夹道里罗绮盘旋。笙歌嘹喨。香雾氤氲。处处麝兰飘荡。净：今夜欢娱。忙投罗帐。看双双被底效鸾凰。肯教轻放。趁良宵恣意颠狂。做醉众扶介旦：残香破玉。蹂红践翠只得。支吾勉强。众：鸳瓦散飞霜。银河朗。娟娟残月下回廊。
古轮台
作者：梁辰鱼
朝代：明
体裁：曲

日苍黄。兰桡归去遍船香。秋风吹急寒潮涨。莲歌争唱。况十里回塘。正值月儿初上。净对旦介：冷眼端相。可憎模样。红裙宜嫁绿衣郎。顿然心痒。恨不得就上牙床。净作醉介旦背净介：颠鸾倒凤。随蜂趁蝶。怎生拦挡。众：归路暮云长听。空中响。馆娃高处奏笙簧。
哭岐婆
作者：梁辰鱼
朝代：明
体裁：曲

苏台高峻。房廊隐隐。青蛾红粉。打团成阵。千门花月笑相迎。香风满路笙歌引。
哭皇天
作者：梁辰鱼
朝代：明
体裁：曲

他他他齐国去忙前进那里管。越王的随着脚根那里管。兵戈拥定三江口那里管。战船泊在五湖滨我只怕。勾践将姑苏来垦总就。有三华瑞露。九转灵丹。卢医妙手。扁鹊神针。也医不活你吴邦众子孙我只落得。孤身先死怎忍见。宫殿作尘。
哭相思
作者：梁辰鱼
朝代：明
体裁：曲

小末外末扮阴灵上小末：千载吴宫皆禾黍。叹故国已无主。外：看来往游魂无定所。末阳山路怎归去。
啄木儿
作者：梁辰鱼
朝代：明
体裁：曲

忠良去。国内虚。寂寞朝端谁共语。报亲恩须学申生。忍追随重耳夷吾。向金阶披沥把衷肠诉。人生有几个君和父。肯学那碌碌贪生怕死徒。
啄木儿
作者：梁辰鱼
朝代：明
体裁：曲

豺狼横。满路途。奈宴笑盈堂我独向隅。微子去箕子为奴。较比干谏死何如。看青山有路难归去。微臣定把身相许。肯爱那衰残血肉躯。
啭林莺
作者：梁辰鱼
朝代：明
体裁：曲

恹恹弱息似风中柳。问君今向谁投。笑驱驰千里去寻婚媾。向他人强笑堪羞。况参前退后。更勉强应承可丑。路悠悠。摧残异国。骸骨倩谁收。
啭林莺
作者：梁辰鱼
朝代：明
体裁：曲

生：卑人一言你听细剖。这姻缘分定难筹你。暂时抛闪休僝僽。看天河织女牵牛明年时候。定乌鹊桥边相守。莫添愁。腰肢瘦削。况是不宜秋旦。
喜渔灯
作者：梁辰鱼
朝代：明
体裁：曲

几回暗里做成机彀。一心要迎新送旧。专待等时候。又还愁。夜寒无鱼。满船月明空下钩。赢得云山万叠家何在。况满目败荷衰柳。教我怎上危楼。他这里穷兵北渡中原马。何日得报怨南飞湖上舟。
喜迁莺
作者：梁辰鱼
朝代：明
体裁：曲

年年重九。尚打散鸳鸯。拆开奇耦。千里家山。万般心事。不堪尽日回首。且挨岁更时换。定有天长地久。南望也。绕若耶烟水。何处溪头。
四块玉
作者：梁辰鱼
朝代：明
体裁：曲

他他他今将正直诛到与那。奸邪近镇日价。淫声美色伴红裙。酒杯儿送入迷魂阵那里管。社稷危那里管。人民窘那里管。亲生儿别处分。
四边静
作者：梁辰鱼
朝代：明
体裁：曲

树林中是观音院。仪容世间鲜。夭矫若游龙。蹁跹似飞燕合前内鸣锣生末众惊介。
四边静
作者：梁辰鱼
朝代：明
体裁：曲

胥门城似阎罗殿。神通实灵显。头大似车轮。目光若飞电。合：欲待向前。不禁惊颤。毕竟是何神。公然昼出现。
园林好
作者：梁辰鱼
朝代：明
体裁：曲

告天地神明可窥。告宗庙精灵可推。念勾践包羞含愧。知甚日得回归。知甚日得回归贴。
园林好
作者：梁辰鱼
朝代：明
体裁：曲

念生长在香闺绣帏。念出入在龙楼凤池。怎禁得流离颠沛。知甚日得同归。知甚日得同归生。
夏日泛舟荆溪暮宿湖口
作者：梁辰鱼
朝代：明
体裁：五言律诗

五月荆溪上，惊湍走白沙。风樯敧听燕，浪楫远冲花。山势通吴直，溪流向月斜。维舟见渔火，深树有人家。
夜游朝
作者：梁辰鱼
朝代：明
体裁：曲

霸业中兴吞宇宙。拥貔貅挍猎长洲。蕞尔游魂。弹丸小寇。指日见鲸鲵奔走。
大和佛
作者：梁辰鱼
朝代：明
体裁：曲

宝殿嵯峨对紫宸。帘栊映碧云。恩沾畿甸。淑气散千门。穷海看来宾。外：他们未必真谦逊。偶尔时乖运蹇。勉强暂称臣。终有日饥虎随人。欲避难逃奔丑：老相国。你。何故出言不顺。休得要对此欢娱便生嗔净。
大圣乐
作者：梁辰鱼
朝代：明
体裁：曲

兵家事深奥难传。这机谋在一着先。若乘风弄楫浑忘远。逆浪里怎回船。净：好笑伍员那老贼的言语到中听。我的言语到不中听。小末：儿须是爹爹的儿子应从教难道。他是个閒人反受言。净：我如今存下一万人马。令王孙弥庸助你把守在三江之口。防备越国便了。小末：此事非容易也。�孤身报国。命赴黄泉。
大环着
作者：梁辰鱼
朝代：明
体裁：曲

感皇天恩重。感皇天恩重。社稷灵通。数载沈沦。一朝倾洞。合：谁似兵强将勇。遵海而南。只见大邦朝小邦纳贡。遍寰宇人民喧哄。更瀚海鱼龙飞动欢声拥风教崇看郊薮游麟。阙庭仪凤末。
大迓鼓
作者：梁辰鱼
朝代：明
体裁：曲

你平生学六韬。不知进退。堪笑儿曹。我偏师小渡西兴棹。管长驱直捣会稽巢。若不先降。有谁恕饶。
大迓鼓
作者：梁辰鱼
朝代：明
体裁：曲

吴儿莫弄骄。父雠不报。耻忍羞包。那些个臣子忠和孝。一唯奸佞立当朝。及早投降。休得遁逃。
天下乐
作者：梁辰鱼
朝代：明
体裁：曲

净旦上：满目西风木叶黄。秋来杀气遍林塘。旦：试听刁斗疑清漏。不似吴宫一夜长。
天下乐
作者：梁辰鱼
朝代：明
体裁：曲

渔父江头将性命抛多也波。娇。水面上漂这两个。无辜为伊没处捞兄弟。你。乱丛丛百结衣。冷萧萧双鬓毛。每日价浪悲歌去吴市讨。
天下乐
作者：梁辰鱼
朝代：明
体裁：曲

自笑堂堂六尺躯。奸回性格似穿窬。全凭三寸斓斑舌。忠义全然半字无。
太平歌
作者：梁辰鱼
朝代：明
体裁：曲

爹爹你迷花酒不料已衰年那越王积怨既深。日夜招军买马。积草聚粮。只要来报仇。。不想道他那含忿怨。三江中兕甲能挑战。六千人君子攻飞箭。只要馆娃宫里去做家园。爹爹你准备杀声喧。
奈子花
作者：梁辰鱼
朝代：明
体裁：曲

念越王东海臣僚。受洪恩非是一朝他。贫穷至今。颠连无告。送多娇用伸忠孝。合：祈祷。愿两国百年永好净。
奈子花
作者：梁辰鱼
朝代：明
体裁：曲

我为人性格风骚。洞房中最怕寂寥。今娉婷到临我。一生欢乐镇朝昏放他在怀抱。合：祈祷。愿君王百年谐老。
好姐姐
作者：梁辰鱼
朝代：明
体裁：曲

当场要娉婷出群。论体态又须盘旋轻迅看。纵横俯仰。回身不动尘合前。
好姐姐
作者：梁辰鱼
朝代：明
体裁：曲

当筵要飞尘歇云论音调又须纡徐淹润切忌。摇头合眼。歪口及撮唇。合：须风韵。华堂深处中宵进管取。一座春风醉酒樽。
宜春令
作者：梁辰鱼
朝代：明
体裁：曲

我千年恨数载心。积深雠栖迟到今。劳身焦思。似踏春冰心常懔。喜今日粮足兵强。肯终岁声吞气饮我。这衷肠二位大夫须审生末。
宜春令
作者：梁辰鱼
朝代：明
体裁：曲

须多料。当细斟。奈天时今还未临越国呵。人民虽众。未曾遍受吾王荫。看我家计术还疏。料他们骄奢不甚况彼。忠良未死我讵能安枕。
宝鼎现
作者：梁辰鱼
朝代：明
体裁：曲

小生贴上小生：三年离故苑。身命虽蹇。江山犹在。矰未举伤鸿常惮。弓不开惊猿还骇。贴：幸喜归来人未死。稍展前春眉黛。合：愿再造乾坤。鹏奋南国。龙飞东海。
寄生草
作者：梁辰鱼
朝代：明
体裁：曲

兄弟。你心空猛。气枉高到不如。棹船渔父在江心跳到不如。浣纱女子向溪头跃到不如。炙鱼刺客在筵前闹你只要。秋风荆棘楚王宫全不管。荒烟麋鹿吴门道。
小桃红
作者：梁辰鱼
朝代：明
体裁：曲

千年故国。百世洪基。僻守江东地也。一旦听奸佞。忠义尽诛夷。全不想国倾危。一心要抗西秦。灭东齐。收三晋也。弄得来满目山河千点泪我如今呵。。欲进徘徊。欲退更何之内发喊众扮越兵上介。
小蓬莱
作者：梁辰鱼
朝代：明
体裁：曲

大国穷兵黩武。边情日夜驰驱。而今战守。庙堂胜算。须要踌蹰。
小蓬莱
作者：梁辰鱼
朝代：明
体裁：曲

末扮季桓子外扮堂候官上：僻守区区东鲁被。暴齐侵削何如。乞师求救。欲通使命。直到勾吴。
尾声
作者：梁辰鱼
朝代：明
体裁：曲

一生猛烈把头颅刎。提着青锋剑一根要与。前世龙逢做亲近。数十年的伍员一霎时身殒试看。渺渺钱塘英灵向浪头滚。
尾声
作者：梁辰鱼
朝代：明
体裁：曲

净：昏沈醉入洞房。旦：听野外数声鸡唱。众但愿万岁千秋乐未央。
尾声
作者：梁辰鱼
朝代：明
体裁：曲

净：班师回去传飞檄。丑：看大将旌旗云外直。外可惜数载劳师空费力。
尾声
作者：梁辰鱼
朝代：明
体裁：曲

别离倾刻悲尘世。末净丑：有日破吴归去。合看壮士还家尽锦衣。
尾声
作者：梁辰鱼
朝代：明
体裁：曲

卑人北岸专相候。下旦悲介：这相逢何时还又。莫学逝水东流不转头。
尾声
作者：梁辰鱼
朝代：明
体裁：曲

向金门。朝玉殿。阖城黎庶尽喧阗。愿圣主从今亿万年。
尾声
作者：梁辰鱼
朝代：明
体裁：曲

在世间空喧闹你。看怨气腾腾入九霄。堪笑夫差也只这遭。
尾声
作者：梁辰鱼
朝代：明
体裁：曲

威加四远声名大。遍海宇恩波无外。小生贴那时节方信江东有梁栋材。
尾声
作者：梁辰鱼
朝代：明
体裁：曲

悠悠顷刻离尘世。黄泉有梦也难归。不似人间的海角天涯。
尾声
作者：梁辰鱼
朝代：明
体裁：曲

气吞宇宙真豪杰。丑：谁似我崔嵬功业。合便是再出世的桓文也让些。
尾声
作者：梁辰鱼
朝代：明
体裁：曲

江东此去程途亘。想三吴百姓震惊。可惜几百尺苏台一旦倾。
尾声
作者：梁辰鱼
朝代：明
体裁：曲

而今应受天王宠。看万国梯航一旦通愿。四海无虞祝圣躬。
尾声
作者：梁辰鱼
朝代：明
体裁：曲

鸡人夜午莲筹进。丑：谁似我天颜常近。羞杀多言是伍员。
尾犯序
作者：梁辰鱼
朝代：明
体裁：曲

吴门此去在何方。进退两难空自摧丧。你淡扫蛾眉尽收拾宫妆。惆怅。你休还认在秦楼楚馆。休还认在香闺绣帐。从今去雕笼深锁。愁杀两鸳鸯。
尾犯序
作者：梁辰鱼
朝代：明
体裁：曲

愁泪溢春江。底事夫妻同渡波浪。怎效乌鸢向沙头翱翔。悒怏我。�尽力奔驰洒扫怕。当不过勤劳鞅掌。思量起云山千里。何日好还乡小生。
屈原庙
作者：梁辰鱼
朝代：明

寒云掩映庙堂门，旅客秋来荐水蘩。山鬼暗吹青殿火，灵儿昼舞白霓幡。龙舆已逐蜂头梦，鱼腹空埋水底魂。斑竹丛丛杂芳杜，鹧鸪飞处欲黄昏。
山坡羊
作者：梁辰鱼
朝代：明
体裁：曲

滴溜溜乱抛的珠泪。羞答答新参的奴婢。病怯怯未死的骨骸。远迢迢难度的时和岁。命运奇。存亡不可知。云连故国。此去应千里。宫殿荒凉。人民雕弊。迷离。魂梦中宵海上飞。徘徊。环佩何年月下归。
山坡羊
作者：梁辰鱼
朝代：明
体裁：曲

瘦伶仃难过活的形状。好羞惭难见人的模样。急奔腾难调养的驽骀。苦酸辛难执役的工和匠我也是。一国王。平生性气刚。羁囚到此。一旦身名丧。扮做佣奴。替人牧养。悲伤。眼见孤身葬异方。思量。除是游魂到故乡。
山坡羊
作者：梁辰鱼
朝代：明
体裁：曲

过去的雌雄休竞。未来的兴衰无定。意外的灾殃怎逃。眼前的辛苦皆由命。败与成。天心尚未明。还须忍耐。暂受凄凉境。有日亨通一朝驰骋。青萍。几夜萧萧匣底鸣。功名。半世无成两鬓星。
山花子
作者：梁辰鱼
朝代：明
体裁：曲

笙歌拥入花游阵。唯当醉倒红裙。报深仇志愿已伸。又何须议论纷纭合前小生贴生上小生。
山花子
作者：梁辰鱼
朝代：明
体裁：曲

英雄气压江南郡。心胸湖海平吞。笑鲸鲵望风远奔。羡威名列国称尊。合：上高台看山河鼎新。称觞两班武共文。从教千载祝圣君。共享恩波。寰宇同春。外：江关未熄烽和烬。念比邻社稷犹存。他运虽衰国还有人。岂宜削草留根合前丑。
川拨棹
作者：梁辰鱼
朝代：明
体裁：曲

我主公莫愁无所依。自愧微躯堪寄安与危。末净丑拜生介：愿大夫努力驱驰。愿大夫努力驱驰。待归朝群臣谢伊合前小生贴生。
川拨棹
作者：梁辰鱼
朝代：明
体裁：曲

英雄泪滴春江波浪底。贴：片帆开岸草凄凄。片帆开岸草凄凄。又何年还归水湄。合：渡西陵城郭非。望南云魂梦飞生。
巫山十二峰
作者：梁辰鱼
朝代：明
体裁：曲

三仙桥院落清明左右。遇花时。倍僝僽。关河路阻，雁归书未有。白练序清昼。上小楼。奈触目云山都是愁。难寻究。风餐水宿。淡烟疏柳。醉太平辐辏。双双配偶。是谁人打散，覆水难收。离笺恨谱，书不尽旧日根由。无雠。普天乐缘何处处藏机彀。誓把菱花生分剖。系春鸿另趱书邮。掣文鸳还添械杻。绊骅骝使人更射戈矛。犯胡兵千山万水亲投首。逆来俱顺受。自知万死一生，为郎甘出丑。香遍满任千般断送，已拌却一命丢。谁知您这毒劣，却又得神明祐。琐窗寒叹如今流落沧洲。何处天南海北头。料停云滞雨，似缥缈孤鸥。刘泼帽房栊静掩眉儿皱。应未休。性格儿还如旧。三换头风花路岐，暮云时候。秋深别馆，想寒生敝裘。此事明知拖逗。这其间，只是我不合来把伊掣肘。贺新郎致娘行害得无人救。音信远，有谁叩。节节高风回顺水舟。坐中流。江头有日轻帆走。功名就。夙志酬。因缘又。彩云飞处青鸾骤。东瓯令腰缠骑鹤上扬州。谈笑觅封侯。尾声喜重谐，言非谬。试看织女共牵牛。拟定相逢一岁周。
归朝欢
作者：梁辰鱼
朝代：明
体裁：曲

伯嚭。你冤家的。冤家的。搅乱国都。擅生杀毒如狼虎。从今去。从今去。有封谏书。料忠臣誓不与邪臣共居。外：使齐一归定将奸雄去。再提兵灭越如鞭楚。那时节始信人间伍子胥。
忆多娇
作者：梁辰鱼
朝代：明
体裁：曲

事偶触你。休便哭。吉凶此去还未卜。万一天教祸转福。合：两下孤独。两下孤独。此去前途路促末。
忆多娇
作者：梁辰鱼
朝代：明
体裁：曲

年已熟。当就戮但我身一死。国亦旋亡。。国亡身丧何可赎。惭愧十年避茅屋合前小旦。
忆秦娥
作者：梁辰鱼
朝代：明
体裁：曲

小生生末同上小生：遭囚辱。深仇昼夜萦心曲。生末：萦心曲。要修明政治。誓图恢复。
忆秦娥
作者：梁辰鱼
朝代：明
体裁：曲

西宫教演初精熟。清歌妙舞新妆束。旦：新妆束。奈终身未了。眉儿常蹙。
念奴娇
作者：梁辰鱼
朝代：明
体裁：曲

丹枫叶染。乍湖光清浅。凉生商素。拜净介净：西帝宸游飞翠盖。拥出三千宫女。众：绛綵娇春。铅华炫昼。占断鸳鸯浦。旦：若耶缥缈。浣纱溪在何处。
念奴娇序
作者：梁辰鱼
朝代：明
体裁：曲

净：澄湖万顷。见花攒锦绣。平铺十里红妆。夹岸风来宛转处。微度衣袂生凉。摇飏。百队兰舟。千群画桨。中流争放采莲舫。合：惟愿取双双缱绻。长学鸳鸯旦。
念奴娇序
作者：梁辰鱼
朝代：明
体裁：曲

堪伤。斜日衔山。寒鸦归渡。淹留犹滞水云乡。风露冷。风露冷。怎耐摧颓莲房。凄凉。共簇心多。分开丝挂。浣纱溪伴在何方合前净。
念奴娇序
作者：梁辰鱼
朝代：明
体裁：曲

堪赏。波平似掌。见深处缭绕歌声。隐隐齐唱。秀面罗裙认不出。绿叶红花一样。空想。藕断难联。珠圆却碎。无端新刺故牵裳合前净。
念奴娇序
作者：梁辰鱼
朝代：明
体裁：曲

相傍。较玉论香。将花方貌。恐花儿惭愧欲深藏。身共影。身共影。谁似根共心双。想像。娇面偎霞。芳心吸露。清波溅处湿裙裆合前净作醉介旦。
意难忘
作者：梁辰鱼
朝代：明
体裁：曲

外小末扮伍员父子上外：岁月驱驰。笑终身未了。志转隳颓。丹心空报主。白首坐抛儿小末：爹爹。。前路去竟投谁外：孩儿。。咫尺到东齐。小末：望故乡云山万叠。目断慈帏。
扑灯蛾
作者：梁辰鱼
朝代：明
体裁：曲

你三吴称俊豪。四海播忠孝。名遂又功成。还认当时年少也看。皤然一老。镇终朝矜伐旧功劳。没来由西征东讨。真堪笑。只怕祸机窃发命难逃。
扑灯蛾
作者：梁辰鱼
朝代：明
体裁：曲

你昂昂一俊髦。堂堂好仪表。何事不知机。常肆侵凌冲犯也。谅区区小岛。看投鞭即便可成桥。那时节横尸缥缈。迷归棹。钱塘江上不通潮。
挂真儿
作者：梁辰鱼
朝代：明
体裁：曲

净上：眼见年华真一瞬。只图快乐朝昏。近国皆投。遐方未顺。须自领三军前进。
排歌
作者：梁辰鱼
朝代：明
体裁：曲

回首姑苏。欢娱未终。树梢留得残红。国恩虽报尚飘蓬。犹恐相逢是梦中。青山路。绕故宫。不堪清漏往时同。浮云尽。世事空。错教人恨五更风。
排歌
作者：梁辰鱼
朝代：明
体裁：曲

小生贴生末上：宿耻消除。烟尘扫空。笑十年埋没英雄。从教泽国息边烽。且喜天山早挂弓。湖南月。海北风。昔年曾送过江东。旌旗整。鼓吹雄。长歌今上馆娃宫。
斗黑麻
作者：梁辰鱼
朝代：明
体裁：曲

常好笑君家深山隐伏。也只为全身逃名远辱。谁知道反催促。留下孤身有何结束。合：秋风朴簌。夕阳西下速。死别生离。死别生离。凄凉满目末。
斗黑麻
作者：梁辰鱼
朝代：明
体裁：曲

非是我求名去寻官觅禄。眼见我幽栖在深林密竹。时到也怎伸缩妈妈。我却才叮嘱你。切不要葬我。。这样穷骸休教就木合前。
普天乐
作者：梁辰鱼
朝代：明
体裁：曲

姑苏台浮云拱。浣花池清泉莹。湖光滟。湖光滟。雪浪翻空。见汪洋出没鱼龙合前众。
普天乐
作者：梁辰鱼
朝代：明
体裁：曲

斗鸡陂弓刀耸。走狗塘军声鬨。轻裘挂。轻裘挂。花帽蒙茸。耀金鞭玉勒青骢合前净丑众。
普天乐
作者：梁辰鱼
朝代：明
体裁：曲

贯鱼以宫人宠。绣帏里效鸾和凤。�沈醉。�沈醉。倚翠偎红。任年华暮鼓晨钟合前。
普天乐
作者：梁辰鱼
朝代：明
体裁：曲

锦帆开。牙樯动。百花洲。清波涌。兰舟渡。兰舟渡。万紫千红。闹花枝浪蝶狂蜂。合：呀。看前遮后拥。欢情似酒浓。拾翠寻芳来往。来往游遍春风净丑众。
普贤歌
作者：梁辰鱼
朝代：明
体裁：曲

丑扮东施做大肚上：奴家还是个女裙钗。长被奸情弄出来。清明受得胎。端阳便养孩。未到中秋身子又大。
普贤歌
作者：梁辰鱼
朝代：明
体裁：曲

奴家身子生得驼。近日行医学女科。男人也来拖。近钱又不多。看来不是个道地货。
朝天子
作者：梁辰鱼
朝代：明
体裁：曲

剑气昏腾牛斗傍。谩对青灯舞泣数行。怎能彀馆娃深处醉红妆。笑吴王。当初谁遣到齐邦。却凄凉故乡。却凄凉故乡。
朝天子
作者：梁辰鱼
朝代：明
体裁：曲

舞罢中宵入洞房。笑倚东窗下白玉床。看微微残月下回廊。伴君王。芙蓉小帐焚香。且风流几场。且风流几场。
朱奴儿
作者：梁辰鱼
朝代：明
体裁：曲

念国土连年战争。为宗社勉尔行成。忍耻含羞送子行。须委曲顺从强硬。合：承君命。遨游虏庭。何日见烽烟静末。
朱奴儿
作者：梁辰鱼
朝代：明
体裁：曲

悲相送天高日晶。临兵刃谁肯孤征。试听青萍匣底鸣。看忠义长虹直亘合前。
朱奴儿
作者：梁辰鱼
朝代：明
体裁：曲

遭国难常将命轻。趋王事焉敢留停。今日辞君到彼营。料舌剑必然全胜合前生。
桂枝香
作者：梁辰鱼
朝代：明
体裁：曲

暴齐失驭强臣弑主他。欲立威本国公卿。反搅扰他邦黎庶。闻遣一使臣。遣一使臣须要悠悠丰度。便便言语。到姑苏。毕竟谁堪去。来将弱国扶。
桂枝香
作者：梁辰鱼
朝代：明
体裁：曲

艰难国步。仓惶失据恨。如今保守不能。欲待要对敌难拒昨与主公计议呵。。欲遣一使臣。丑：遣到那一国去。末：遣一使臣到吴邦求助他。定然相许。丑：我闻吴王凶残。拘留勾践。他岂肯救我末：大夫你不晓得。越乃夏之后裔。吴实鲁之同宗。要。论亲疏。吴鲁同姬姓。须将弱国扶丑。
梁州序
作者：梁辰鱼
朝代：明
体裁：曲

三邦齐会。一时同姓。最喜亲盟折證。年年修职。及时贡献王庭小生送净生酒介：愿吴公兄千岁。鲁公兄同之。。但愿皇图万载。列国千秋。寿并南山。永车书今一统尽澄清。会看周公礼乐兴。合：剑履肃。冠裳映。看兄酬弟唱能恭敬。跻化域。共欢庆。
梁州序
作者：梁辰鱼
朝代：明
体裁：曲

黄花时候。清秋风景。劲翮长空驰骋。携丑手前行介：苏台缥缈。堪怜塞雁孤征。丑低唱介：羞见衔芦北渡。避弋南飞。不受些儿警。生小生私语窃听介净低唱介：此身如只侣失群鸣。回转身高唱介看耸翼翱翔到海冥合前丑末外进酒介。
梁州第七
作者：梁辰鱼
朝代：明
体裁：曲

我若说起锄强楚的英雄凶狠。削荆城的事业功勋我我我。千军万马去当头阵杀得他。旌旗惨惨杀得他。兵马纷纷杀得他。只轮不返杀得他。片甲无存我我我。掘墓尸挞辱亡魂。践山川走散黎民我我我。送得个昭王逃入云中。昭王逃入云中。吓得个公主背出闺阃。掳得个夫人。与主上成婚看。宫殿烟尘。丘陵破损。踏平他社稷无根本那时节。诸侯惧。万方振。添得江东气象新今日呵。背义忘恩。
梨花儿
作者：梁辰鱼
朝代：明
体裁：曲

净扮掌石室官丑扮皂隶上净：两个囚徒来养马。带着一个俏浑家。朝朝坐在马粪下嗏。。马若瘦时吃顿打丑。
梨花儿
作者：梁辰鱼
朝代：明
体裁：曲

我家本官没挞煞。一生只爱把钱抓。上司知道也不怕嗏。。连累皂隶不是耍。
榴花泣
作者：梁辰鱼
朝代：明
体裁：曲

千年基业。王气郁岧峣。平生志。在云霄。谁知倏忽便萧条只见。城池宫阙都作白烟消。閒花野草。看荒郊糜鹿游残照。走狗塘捲却旌旗。斗鸡陂折尽弓刀。
榴花泣
作者：梁辰鱼
朝代：明
体裁：曲

苏台不见。想起那多娇。同月夕。伴花朝。清歌妙舞醉鲛绡。而今何处虚度可怜宵。游魂缥缈。洞房深何日还重到。浣花池碧草凄凄。采莲泾绿水滔滔。
水仙花
作者：梁辰鱼
朝代：明

幽花开处月微茫，秋水凝神黯淡妆。绕砌露浓空见影，隔帘风细但闻香。瑶坛夜静黄冠湿，小洞秋深玉佩凉。一段凌波堪画处，至今词赋忆陈王。
水底鱼
作者：梁辰鱼
朝代：明
体裁：曲

兵马萧萧。弓刀各在腰。吴儿逃遁。还将金镫敲净外丑领众上。
水底鱼
作者：梁辰鱼
朝代：明
体裁：曲

鼓角风高。旌旗云外摇。三吴侠少。先声压海涛。
汉宫春
作者：梁辰鱼
朝代：明
体裁：曲

范蠡遨游。早风流倜傥。历遍诸侯。因望东南霸起。越国迟留。寻春行乐。遇西施浙水溪头。姻缘定。将纱相赠。双双遂结绸缪。谁料邦家多事。共君投异国。三载羁囚。归把倾城相借。得报吴雠。佳人才子。泛太湖一叶扁舟。看今古浣溪新记。旧名吴越春秋下。
江儿水
作者：梁辰鱼
朝代：明
体裁：曲

国破山河在。城倾草树迷看。纵横白骨郊原蔽念。微臣既受人民寄。要捐生誓雪君王耻。暂且将身淹滞合前净。
江儿水
作者：梁辰鱼
朝代：明
体裁：曲

臣子遭家难。男儿遇数奇。路当险处难回避。非关不爱亲遗体。时危要见臣忠义。暂且受伊拘系。合：有日归来。再渡吴山越水末。
油葫芦
作者：梁辰鱼
朝代：明
体裁：曲

想当初你四海无家没处逃。孤身的年纪小向。青山缈缈水滔滔。亲爹爹魂魄凭谁吊。亲哥哥骸骨凭谁扫那时节亲父亲兄死于非命。一家三百馀口。逃得你此身。可怜可怜。那里管。高堂上白发娘。绣房中青鬓嫂你便见。满身有口无人告只落得。回首楚天遥。
泣颜回
作者：梁辰鱼
朝代：明
体裁：曲

三齐。无主国摧危。笑区区株守庸劣无为。蒙兄相托。敢不竭力扶持哥哥。你。丹心怎移要。念前王须尽忠和义令郎呵。。我看承胜似亲生。放心归不必狐疑。
泣颜回
作者：梁辰鱼
朝代：明
体裁：曲

听说不胜悲。顿教儿血泪交垂。双亲膝下。何曾顷刻分离爹爹。。衷肠怎提。为甚的将父子轻抛弃。当初望永祝椿枝。又谁知顿撇斑衣外。
泣颜回
作者：梁辰鱼
朝代：明
体裁：曲

堪悲。家国渐倾欹。我身无葬地汝尚何依。兄弟特求抚养。须存一脉衰微。末：哥哥。若国家安辑了。你可就来领令郎去。外：我存亡未知。料孤臣定做沟渠鬼我。孩儿不用哀伤。望君家委曲提携末。
浪淘沙引
作者：梁辰鱼
朝代：明
体裁：曲

小生贴生上小生：彻夜雨潺潺。心事阑珊。贴：薄衾不奈五更寒。梦里不知身是客。一饷贪欢。生：何处是乡关。满目云山。合：来时容易去时难。受尽千辛并万苦。地狱人间。
混江龙
作者：梁辰鱼
朝代：明
体裁：曲

清溪垂钓。纶竿七尺气飘飖。祗多少风掀海浪。雪涨江涛问。世上谁人栖住稳笑。人间何处着身牢试看那。绣帐内醉鲛绡。辕门下列弓刀。麟阁上姓名标。边塞外阵云高他那里。有权有势少安閒怎如我。无烦无恼多欢乐。舒眉岛屿。散发林皋。
清江引
作者：梁辰鱼
朝代：明
体裁：曲

苧萝村一对如花女。一向无人娶。怕背驼遮个包。要腰细常脱裤。这遭选不成。柴垛槁去寻活路下。
渔家灯
作者：梁辰鱼
朝代：明
体裁：曲

今日里拜辞江山。明日到地底游遨。掩双睛怕睹孤儿。笑独夫怎见群寮。伯嚭这厮。我已自死。你难道独生。越国军士听着。众跪应介：多拜上你家主公。伯嚭是个奸臣。速宜杀之。不可留用。众：大王就杀他也迟了。净：儿曹你。速向君王报。那奸佞决不宜饶。这场羞怕不得诸侯笑。大丈夫到头来休要恼。
渔家灯
作者：梁辰鱼
朝代：明
体裁：曲

王孙大夫。若提起旧日根苗。不由人不泪雨空抛伯嚭那老贼呵。我。一心认是济世夔龙。谁知你是蠹国鸱枭自古道人年五十不为夭。我夫差今已六十馀岁。鬓毛尽白。就死也勾了。。看鬓毛。不似还年少。总在世也不多年了。看剑介：偷瞧。镯镂在腰。�血溅团花战袍。
满庭芳
作者：梁辰鱼
朝代：明
体裁：曲

小生扮越王众扮内官上：圣禹开基。神工留迹。千年王业犹存。宿承茆土。吴越隔江分。运值春秋季世。天王远政令纷纭。看邻境干戈正起。东海泣波臣。
满江红
作者：梁辰鱼
朝代：明
体裁：曲

外扮伍员上：楚室亡囚。是何岁飘流吴国。追旧恨避兵江上。潜身芦荻。父怨方酬魂未返。君恩欲报心犹赤。待从头再踏越江山。兵方戢。
滴溜子
作者：梁辰鱼
朝代：明
体裁：曲

今日里。今日里把行装打叠。从今去。从今去旅怀顿撇。你虽是路途跋涉。莫忘教诲恩将忠义竭。贡献年年休得要暂缺。
烧夜香
作者：梁辰鱼
朝代：明
体裁：曲

千军万马独专征。各国诸侯谁不战惊。今到黄池早会盟。小生末：早会盟。江左武功成。须省。各要和谐。从今莫竞。
燕归梁
作者：梁辰鱼
朝代：明
体裁：曲

叵耐强臣欲立威。看社稷垂危。侧闻吴国召戎衣。何日里静邦畿。
牧羊关
作者：梁辰鱼
朝代：明
体裁：曲

我转战度稽山月。提兵泛瀚海云送得他。上山颠辟易逡巡。霎时里宗庙荆榛顷刻间。城池齑粉。娇滴滴的夫人亲洒扫。貌堂堂的国主做编民囚他在。马坊中三年久。那时方显得声名天下闻。
狮子序
作者：梁辰鱼
朝代：明
体裁：曲

频年见国势颠。怕恩情离间。虽知未言。终岂可坐视。不到亲前。净：你还有甚么说话。由你说来。小末：若论那废兴的运转。方将堕社稷。别宗灵。离山川。荒凉宫殿。净：你那花嘴小厮。不晓世事。只管来胡搊。小末：爹爹眼见此身做鬼。兀自恬然。
玉交枝
作者：梁辰鱼
朝代：明
体裁：曲

一场愁绪。料精诚江神鉴知。吾王何必多留滞。劝群臣不用凄其。末：离筵欲散东海矶。别情尽付西江水。合：挂不住疏林落晖。挂不住疏林落晖净。
玉交枝
作者：梁辰鱼
朝代：明
体裁：曲

扁舟北济。痛黎民负荷有谁。念群臣肯久虚君位。当尽心定难持危。丑：他年击楫过越水隈看。剋期仗剑入吴宫里合前小生。
玉山颓
作者：梁辰鱼
朝代：明
体裁：曲

丑：谢你君王不弃。远相投金帛礼仪。况累累数对璠玙。更纤纤一双花蕊我。知恩知义。休错认是无情伯嚭。及早来吴地。莫稽迟。管教羁鹤出笼飞。
玉山颓
作者：梁辰鱼
朝代：明
体裁：曲

云鬟高髻。绣鸳鸯蹁跹舞衣。遇春风笑搂花间。值秋宵醉眠帏底。偎红倚翠。看世上谁人百岁。今夜同欢会。梦魂飞。巫山一对暮云归。
玉山颓
作者：梁辰鱼
朝代：明
体裁：曲

末：我寡君呵。特差传递。念伤残栖迟会稽。欲躬身率领妻孥。入吴庭愿称臣礼我。明朝谒王。望委曲于中周庇。丑：这个都在我身上。不消你叮咛了。末：深感君高谊若。免凌夷。誓同犬马效驱驰。
玉胞肚
作者：梁辰鱼
朝代：明
体裁：曲

何方国士。貌堂堂风流俊姿。谢伊家不弃寒微。却教人惹下相思。劝君不必赠明珠。犹喜相逢未嫁时。
玉胞肚
作者：梁辰鱼
朝代：明
体裁：曲

行春到此。趁东风花枝柳枝。忽然间遇着娇娃。问名儿唤作西施。感卿赠我一缣丝。欲报惭无明月珠旦。
玉芙蓉
作者：梁辰鱼
朝代：明
体裁：曲

小生：军声定有无。国势推宾主。奈三吴剑客气如彪虎只怕。金笳出海旗风破。锦帐移营璧月孤合前。
玉芙蓉
作者：梁辰鱼
朝代：明
体裁：曲

春风舞鹧鸪。夜月歌鹦鹉。捧霞觞愿期万年欢聚。筵开紫殿千秋树。寿进红楼百子图。合：休忧虑。料堂堂庙谟。看瞬息间指挥谈笑灭东吴生末进酒科。
玉芙蓉
作者：梁辰鱼
朝代：明
体裁：曲

江樯辏舳舻。海雉环楼橹。谅依山负海尚堪割据。若还有赂通伯嚭。不怕无谋退伍胥合前。
琐寒窗
作者：梁辰鱼
朝代：明
体裁：曲

愧裙钗长生蓬茅。金屋羞称贮阿娇。在泥途已久。顿上云霄。今朝幸喜恩星高照。祇还愁幽情未晓合前丑。
琐寒窗
作者：梁辰鱼
朝代：明
体裁：曲

自归家日夕无聊。北望姑苏泪暗抛。恐君王见罪。辗转煎熬。深恩罔极未曾图报。献佳人聊供洒扫。合：看楚腰。风前一把舞鲛绡。倩人难画难描旦。
琐窗郎
作者：梁辰鱼
朝代：明
体裁：曲

想人生最切是亲雠。恨淹留志未酬。堂堂大国。忍耻包羞。急须征剿。岂容拖逗合前。
琐窗郎
作者：梁辰鱼
朝代：明
体裁：曲

正升平快意嬉游。对良辰开笑口。看春生金屋。月满铜沟。不求欢乐反招僝僽合前外。
琐窗郎
作者：梁辰鱼
朝代：明
体裁：曲

笑越王海畔穷囚。没来由招祸尤。玩兵邻境。不守边州。试看直倒钱塘江溜。合：管教他山河难保罪不宥。亲作孽。向谁咎丑。
琥珀猫儿坠
作者：梁辰鱼
朝代：明
体裁：曲

片帆北去。愁杀是扁舟。自料分飞应不久你。苏台高处莫登楼怕。凝眸。望不断满目家山。叠叠离愁生。
琥珀猫儿坠
作者：梁辰鱼
朝代：明
体裁：曲

秋江渡处。落叶冷飕飕。何日重归到渡头。遥看孤雁下汀洲他。啾啾。想亦为死别生离。正值三秋生。
甘州歌
作者：梁辰鱼
朝代：明
体裁：曲

东归路几千。看云山何处。是旧家庭院。绿憔红悴。风鬟乱零落花钿钗荆裙布淹异域。翠舞珠歌忆少年。合：青山外。绿水前。遥看官道直如弦。闻鶗鴂。听杜鹃。家山应在白云边。
甘州歌
作者：梁辰鱼
朝代：明
体裁：曲

人民幸保全。奈国家大事。未能谙练。鞠躬竭力。惟恐有负拳拳。追思往事皆有命。忽漫相逢各问年。鸿偏远。信不传。中间消息两茫然。笙歌拥。旌旆悬。百官今日去朝天众。
甘州歌
作者：梁辰鱼
朝代：明
体裁：曲

生：钱塘云水连。见片帆东渡。顺流如箭。江山依旧。只有那世故推迁主公夫人。臣闻安不忘危。治不忘乱。今日未过江之时。臣有一言奉启。归国之后。愿主公夫人勿图欢乐。要报大仇。三年执役之羞。不可忘也。。酸辛须记尝粪耻。劳苦休忘养马年。你浮苦海。涉大川。千重浪里得回船。身虽辱。志要坚。虎头燕颔岂徒然。
甘州歌
作者：梁辰鱼
朝代：明
体裁：曲

稽山路远。叹长亭缥缈。芳草芊芊。天涯游子。堪笑黑貂裘换。英雄偃蹇非昔日。风景依稀似往年。合：春归去。在客先。每逢花发想家园。江南地。海北天。断肠回首各风烟贴。
生查子
作者：梁辰鱼
朝代：明
体裁：曲

日长深殿中。拂拂南风竞。聊抚五弦琴。为解吾民愠。
画眉序
作者：梁辰鱼
朝代：明
体裁：曲

归去转凄切。这生死深恩要衔结。看诸侯谁肯继亡存灭。我并含风既作当砌芝兰。同受露莫认隔墙枝叶合前丑。
画眉序
作者：梁辰鱼
朝代：明
体裁：曲

微臣忍轻别。回首依依恋宫阙。念罪恶深重。顿蒙分雪。今受恩波若北海汪洋。愿跻寿域似南山高绝合前贴进酒介。
画眉序
作者：梁辰鱼
朝代：明
体裁：曲

珠翠总销歇。岁月空馀翠裙褶。奈别情无限。泪珠流血。我避炎来原是北地宾鸿。今趁风去又作东邻蝴蝶合前生进酒介。
画眉序
作者：梁辰鱼
朝代：明
体裁：曲

高会玳筵列。殿阁风来散炎热。问今朝此酒。为何而设。你休忘却今日辞吴。须要记那年栖越。合：送君酩酊须沈醉。莫负太平佳节小生进酒介。
疏影
作者：梁辰鱼
朝代：明
体裁：曲

天恩遍彻。幸今朝降赦。得解羁绁。贴：台殿羞登。笙歌厌听。还称异国臣妾。生：天心渐转兴衰运。笑颠倒几年豪杰。合：请看今日山河。定是谁家宫阙。
登西塞山访张志和遗迹
作者：梁辰鱼
朝代：明
体裁：古风

晚登西塞山，翛然出林薄。诸峰自南来，兹岭独岝㟧。攀援上萝磴，翠微搆兰若。清梵悬香林，法鼓时间作。零雨飘岩阿，残云卧松阁。缅怀玄真子，雅志甘寂寞。云鸿入冥冥，孤飞避矰缴。风雨湖上归，浮名寄蓑箬。斯人邈千载，高风满寥廓。伊余慕肥遁，世故还束缚。名境虽盘桓，犹未谐宿诺。何时返初服，于焉此栖托。
皂罗袍
作者：梁辰鱼
朝代：明
体裁：曲

为国深谋长虑。乞诸侯救援肯使庸愚。料萧萧一命远投吴看。堂堂大阵来存鲁。大夫。你道子贡是什么样人。合：是圣门高弟言诗起予。闻一知二。当今大儒。瑚琏之器。你休轻觑丑。
皂罗袍
作者：梁辰鱼
朝代：明
体裁：曲

子贡呵。我道是寻章摘句。又谁知是孔子高徒今日呵。。稷门祖送要驱驰看。吴门白练知何处合前。
皂角儿
作者：梁辰鱼
朝代：明
体裁：曲

念娇娘还是闺中的女身。为甚的顿成心病。料应为蹉跎未婚。急煎煎苦萦方寸。唯愿伊减荤腥。舒愁闷。避风寒。亲药饵。仔细朝昏。姻缘有分。终谐晋秦。莫淹缠。速宜调养。佳期将近丑。
皂角儿
作者：梁辰鱼
朝代：明
体裁：曲

蹙眉峰春山懒匀。削腰围罗裙宽褪。怪容颜平消几分。怅年华又惊一瞬。谁怜我任秋来。凭春去。度朝云。挨暮雨。独自温存。泪痕无尽。伤心有因。瘦伶仃。香消玉减。几时安顿。
皂角儿
作者：梁辰鱼
朝代：明
体裁：曲

问东西虽然是两村。念根株原先是一本。论寒微总荆钗布裙。看容貌俱柳娇花嫩。为甚的怕黄昏。怕白昼。遇良辰。逢美景。便要消魂不要说西施妹镇日坐在家里。我日常在门首站着呵。。东寻西趁。无人上门。算花星。想红鸾天喜。未曾交运旦。
祝英台慢
作者：梁辰鱼
朝代：明
体裁：曲

旦扮西施捧心上：脸欺桃。腰怯柳。愁病两眉锁。不是伤春。因甚闭门卧。怕看窗外游蜂。檐前飞絮。想时候清明初过。
称人心
作者：梁辰鱼
朝代：明
体裁：曲

招灾揽祸去。逆浪狂风寻舵小殿下。你。爹行肯回船转舸。小末：这机关浑闭紧。我从头说过。空费尽万语千言。只落得两眉双锁。
窣地锦裆
作者：梁辰鱼
朝代：明
体裁：曲

净外丑领众上：南中战胜拥回军万骑飞腾出阵云。江东霸气郁嶙峋。谁似英雄四海闻众。
簇御林
作者：梁辰鱼
朝代：明
体裁：曲

我裙钗女志颇坚。背乡关殊可怜。蒙君王重托须黾勉二位大夫请转。待奴家拜辞。。誓捐生报主心不变。泪涟涟。天南地北。相见是何年。
簇御林
作者：梁辰鱼
朝代：明
体裁：曲

群臣奋未敢前。待先行便上弦你。风花队里去收飞箭那时节。强似兵马亲征战。要心专。立功异国。四海姓名传。
红林擒近
作者：梁辰鱼
朝代：明
体裁：曲

末上：佳客难重遇。胜游不再逢。夜月映台馆。春风叩帘栊。何暇谈名说利。漫自倚翠偎红。请看换羽移宫。兴废酒杯中。骥足悲伏枥。鸿翼困樊笼。试寻往古。伤心全寄词锋。问何人作此。平生慷慨。负薪吴市梁伯龙。
红绣鞋
作者：梁辰鱼
朝代：明
体裁：曲

合：锦筵香雾氤氲。氤氲。华堂歌舞缤纷。缤纷。珠翠拥。暮云屯。灯火乱。晓星昏。洞房深处醉横陈。洞房深处醉横陈净。
红衫儿
作者：梁辰鱼
朝代：明
体裁：曲

我不信亲儿曾说破。今却如何我如今一定要死了。。见你邦家覆。岂容坐卧小末：老相国。我只恨那伯嚭的老贼。。弄得来遍地风波。我只恨他眼见得败叶辞柯。我却而今怎么。
红衲袄
作者：梁辰鱼
朝代：明
体裁：曲

你当初弄吴国的兵权似辘轳。用吴国的货财如粪土。戏吴国的君王同掌上的小儿。食吴国的人民若山中饿虎伯嚭。我伍胥兄弟在吴国。实乃釜中之鱼。你把他来坏了。我不过是山中之鹤。与你何干。。你逞凶残已殃及池鱼。谁着你遍溪山又祸延林木。你如今赴酆都千年万载不得人身也。争如我镇日桂棹兰桡驾太湖。
红衲袄
作者：梁辰鱼
朝代：明
体裁：曲

我为你君王恩义疏我为你百姓无栖住我为你亲儿送到齐邦去。我为你衰迈诛夷瀚海隅。你是个媚人的九尾雄狐。你是个窃位的阴爻硕鼠。你指望吴邦太宰做千年也。谁知道雪夜钱塘遇伍胥。